MALTA DEBATES TAL-KAMRA TAD-DEPUTATI (Rapport Ufficjali u Rivedut) IT-TMIEN PARLAMENT Seduta Nru. 167 It-Tnejn, 15 ta' Diċembru, 1997 Stampat fl-Uffiċċju ta' l-Iskrivan Kamra tad-Deputati MALTA Prezz Lm1 IT-TMIEN PARLAMENT Seduta Nru. 167

It-Tnejn, 15 ta' Diċembru, 1997

Il-Kamra tad-Deputati ltaqghet fil-Kamra tal-Parlament, il-Palazz, il-Belt Valletta, fid-6.14 p.m.

Talba

SEDUTA NRU.

It-Tnejn, 15 ta' Diċembru, 1997

WERREJ MINUTI 325

MISTOQSIJIET-TWEĠIBIET ORALI 325

KONDOLJANZI 330

TQEGĦID TA' KARTI 331

MOZZJONIJIET ABBOZZ TA' LIĠI BIEX JEMENDA L-ORDINANZA DWAR IR-REGOLAMENT TAT-TRAFFIKU (L-EWWEL QARI) 332

ORDNIJIET TAL-ĠURNATA ABBOZZ TA' LIĠI LI JEMENDA L-ATT DWAR IL-KUMPANNIJI COMPANIES (AMENDMENT) BILL (IT-TIENI QARI, KUMITAT U T-TIELET QARI) 333 ABBOZZ TA' LIĠI BIEX JAGĦMEL PROVVEDIMENTI SPEĊJALI DWAR PROĊEDURI QUDDIEM QRATI JUDICIAL PROCEDURES (SPECIAL PROVISIONS) BILL (IT-TIELET QARI) 343

AĠĠORNAMENT 343

MISTOQSIJIET GĦAL TWEĠIBIET ORALI MWIEĠBA BIL-MIKTUB 348 MISTOQSIJIET GĦAL TWEĠIBIET BIL-MIKTUB 364

MINUTI

Il-Minuti tas-Seduta Nru.166 li saret fit-12 ta' Diċembru, 1997 ġew konfermati.

MISTOQSIJIET-TWEĠIBIET ORALI

MINISTERU GĦALL-AFFARIJIET BARRANIN - HOSPITALITY

L-ONOR.

ĊENSU GALEA (f'isem l-Onor.

Austin Gatt) staqsa lill-Vici Prim Ministru, Ministru għall-Affarijiet Barranin u ta' l-Ambjent: Jista' l-Viċi Prim Ministru jgħid kemm intnefaq f'hospitality mid-dikasteru li għalih hu responsabbli mill-1 ta' Mejju, 1997 sal-31 ta' Ottubru, 1997 maqsum skond kull ministeru, segretarjat, dipartiment jew enti?

ONOR.

GEORGE VELLA (Viċi Prim Ministru, Ministru għall-Affarijiet Barranin u Ambjent): Bejn l-1 ta' Mejju 1997 u l-31 t'Ottubru, 1997 intnefqu dawn il-flejjes fil-ministeru tiegħi f'hospitality:

uffiċċju ċentrali tal-ministeru ¥22,166 Direttorat ta' l-Unjoni Ewropea 372 Ambaxxata Maltija f'Baghdad 294 Beijing 471 Bonn 200 Brussell 1,027 Kajr 397 Canberra 1548 Ġinevra 659 Londra 820 Madrid 164 Moska 528 New York 518 Pariġi 921 Riyadh 823 Ruma 229 Tripli 391 Toronto 917 Tuneż 182 Vjenna 863 Washington 42 ** Dip għall-ħarsien ta' l-Ambjent 4,926 Awtorita' ta' l-Ippjanar 2,566

** N.B - Minħabba li l-flus għall-ospitalita' f'din l-ambaxxata kienu ġew eżawriti sa nofs April - meta kien imbagħad telaq l- Ambaxxatur ta' qabel - in-nefqa addizzjonali f'ospitalita' ġiet koperta minn taħt il-Vot ta' l-Uffiċċju Ċentrali.

MINISTERI/DIPARTIMENTI TAL-GVERN - LECTURERS/PROFESSURI

L-ONOR.

HELEN D'AMATO staqsiet lill-Ministru ta' l-Edukazzjoni u Kultura Nazzjonali: Jista' l-Ministru jgħid min huma dawk il- lecturers/professuri li qed jagħmlu xogħol ta' konsulenza ma' ministri u/jew dipartimenti tal-gvern mill-fakultajiet ta' l-arkitettura u l- inġinerija, l-arti, l-ekonomija, management u accountancy, l-edukazzjoni, il-liġi u x-xjenza?

Jista' l-Ministru jindika wkoll kull għalliem ma' liema ministeru/dipartiment qed jagħmel konsulenza?

ONOR.

EVARIST BARTOLO (Ministru ta' l-Edukazzjoni u Kultura Nazzjonali): L-informazzjoni mitluba qiegħda titqiegħed fuq il-Mejda tal-Kamra.

Fil-każ tal-fakulta' ta' l-arti, ġejt informat li l-ebda membru ta' din il-fakulta' ma jagħmel xogħol ta' konsulenza ma' ministri jew dipartimenti tal-gvern.

PA - APPLIKAZZJONIJIET PENDENTI

L-ONOR.

HELEN D'AMATO (f'isem l-Onor.

Jesmond Mugliett) staqsiet lill-Vici Prim Ministru, Ministru għall-Affarijiet Barranin u ta' l- Ambjent: Jista' l-Viċi Prim Ministru jgħid kemm kien hemm applikazzjonijiet pendenti quddiem l-Awtorita' ta' l-Ippjanar qabel l-14 ta' Awissu, 1997 u kemm minnhom ġew ipproċessati xahar b'xahar s'issa?

ONOR.

GEORGE VELLA: Qabel l-14 ta' Awissu, 1997 kien hemm 4,958 applikazzjoni pendenti quddiem l-Awtorita' ta' l-Ippjanar.

Mill-14 ta' Awwissu, 1997 sal-4 ta' Diċembru, 1997 ġew deċiżi 2,160 applikazzjoni minnhom kif ġej:

| |Numru |% |Total | | |ta' |mit-To|ta' | | |Applikaz|tal |Decizj| | |zjonijie|ta' |onijie| | |t |Decizj|t | | |Determin|onijie| | | |ati |t | | | |(Sottome| | | | |ssi | | | | |qabel | | | | |l-14 ta'| | | | |Awissu | | | | |1997) | | | |Awissu |395 |58.43%|676 | |(mill-14| | | | |ta' | | | | |Awissu | | | | |1997 'l | | | | |quddiem | | | | |) | | | | |Settembr|577 |89.5% |645 | |u | | | | |Ottubru |471 |74.64%|631 | |Novembru|618 |67.69%|913 | |Dicembru|99 |65.13%|152 | |(sa l-4 | | | | |tax-xaha| | | | |r ) | | | |

MADAM SPEAKER (Onor. Myriam Spiteri Debono): L-Onor.

Ċensu Galea, mistoqsija supplimentari.

ONOR.

ĊENSU GALEA: Jista' l-Viċi Prim Ministru jgħid jekk hemmx xi direttiva li tistipula li l-applikazzjonijiet li kienu daħlu qabel Awissu, 1997 jintefgħu lura u jiġu pproċessati wara applikazzjonijiet oħrajn?

Qed ngħid dan għaliex hemm applikazzjonijiet li ilhom għand l-istess persuna tlieta jew erba' xhur u ma nafx jekk din hijiex direttiva ta' l-awtorita' jew inkella xi ħadd ħax l-poter f'idejh u ħoloq din is-sitwazzjoni.

MADAM SPEAKER: Il-Viċi Prim Ministru.

ONOR.

GEORGE VELLA: Madam Speaker, kif kont wegħedt lill-Onor.

Mugliett - kien għamel l-istess allegazzjoni - ħadt l-inkarigu li nitkellem mad- direttur, li min-naħa tiegħu innega li hemm xi direttiva li dawk l- applikazzjonijiet li kienu pendenti qabel it-12 ta' Awissu jintefgħu lura u jiġu pproċessati wara applikazzjonijiet oħrajn.

Barra minn hekk, meta ltqajt mal-case officers - din il-ġimgħa se jkolli laqgħa oħra magħhom - dawn ukoll qaluli li m'għandhom l-ebda struzzjonijiet biex jagħmlu hekk.

GĦalhekk jekk kemm-il darba l-kollega tiegħi għandu xi informazzjoni dwar każijiet li ilhom weqfin ix-xhur għall-ebda raġuni partikolari, allura nistiednu jagħtini l-file number tagħhom ħalli nkun nista' ninvestigahom.

MADAM SPEAKER: L-Onor.

Galea.

ONOR.

ĊENSU GALEA: Naturalment il-file numbers m'humiex qegħdin hawnhekk pero' ngħaddihom lill-Ministru aktar 'il quddiem.

MADAM SPEAKER: L-Onor.

Michael Bonnici, mistoqsija supplimentari.

ONOR.

MICHAEL BONNICI: Madam Speaker, jiena naħseb li l-Onor.

Galea għandu raġun f'dak li qed jgħid għaliex fuq ċerti files li nfetħu wara l-14 ta' Awissu hemm il-kelma "priority".

GĦalhekk dawn qegħdin jiġu pproċessati b'aktar ħeffa u minħabba f'hekk dawk li daħlu qabel l-14 ta' Awissu qegħdin jibqgħu lura.

Jiena nissuġġerixxi li jekk fid-DCC ikun hemm 20 applikazzjoni biex jiġu pproċessati, almenu għaxra minnhom għandhom ikunu applikazzjonijiet li daħlu qabel l-14 ta' Awissu.

MADAM SPEAKER: Il-Viċi Prim Ministru.

ONOR.

GEORGE VELLA: Nerġa' ntenni, Madam Speaker, li dan ġie miċħud mill- awtoritajiet tal-Planning Authority, pero' jiena noqgħod fuq il-kelma ta' sħabi l-membri ta' l-Oppożizzjoni u nwiegħdhom li nerġa' nindaga ħalli nara x'inhu jiġri.

(Interruzzjonijiet) Anzi, jiena nirringrazzjakom u ngħid li m'għandux ikun hemm distinzjoni bejn min japplika qabel u min applika wara ċertu data għax hija inġustizzja li xi ħadd jintefa' lura u ma jafx meta se jinqala' minn hemm.

Jiena nirringrazzjakom talli qegħdin tiġbduli l-attenzjoni, ngħidilkom li diġa' kellimt lil min kelli nkellem u qaluli li dan m'huwiex minnu imma se nerġa' nara l-affarijiet kif inhuma.

IKLIN - FTUĦ TA' KINDERGARTEN CENTRE

L-ONOR.

ĊENSU GALEA (f'isem l-Onor.

Jeffrey Pullicino Oralndo) staqsa lill-Ministru ta' l-Edukazzjoni u Kultura Nazzjonali: Jista' l- Ministru jgħid jekk il-proġett tal-ftuħ ta' kindergarten centre fl-Iklin, li kien mibdi mill-amministrazzjoni preċedenti, ġiex abbandunat?

Jekk le, meta beħsiebu jinfetaħ?

ONOR.

EVARIST BARTOLO: Il-proġett ta' ftuħ ta' ċentru tal-kindergarten fl-Iklin ma ġiex abbandunat.

Il-kuntratt mistenni jiġi ffirmat kmieni s- sena d-dieħla.

STUDENTI BARRANIN - REVENUE

L-ONOR.

MICHAEL BONNICI staqsa lill-Ministru ta' l-Edukazzjoni u Kultura Nazzjonali: Jista' l-Ministru jispjega kif ir-revenue minn studenti barranin fl-1997 kien ta' ¥80,000 u għal din is-sena, skond l- estimi tal-budget, dan se jinżel għal ¥1,000?

ONOR.

EVARIST BARTOLO: Is-sors ewlieni ta' dħul minn studenti barranin kien jiġi minn tuition fees lill-iskola internazzjonali ta' l-Ingliż.

Huwa ppjanat li fl-1998 l-iskola internazzjonali ta' l-Ingliż ma tibqax titmexxa taħt l-awspiċji tad-diviżjoni ta' l-edukazzjoni.

Minħabba f'hekk ir-revenue mistenni jonqos.

MADAM SPEAKER: L-Onor.

Bonnici, mistoqsija supplimentari.

ONOR.

MICHAEL BONNICI: Ma nafx jekk iniex sejjer żball imma jiena ħadt l-impressjoni li dawk kienu studenti barranin li qegħdin jitgħallmu fl- Universita' ta' Malta.

GĦalhekk ma naħsibx li dawn kellhom x'jaqsmu ma' l- Iskola Internazzjonali ta' l-Ingliż.

MADAM SPEAKER: Il-Ministru Bartolo.

ONOR.

EVARIST BARTOLO: Id-dħul li qiegħed jiżdied minn studenti barranin jidher taħt il-budget ta' l-Universita' u mhux se jkun bħala parti mill- general revenue tal-gvern.

Dawk huma flus li jidħlu minn dawk l-istudenti barranin li jiġu jitgħallmu l-Ingliż fl-iskola internazzjonali ta' l- Ingliż.

Nista' ngħid ukoll li għaddejjin taħdidiet ma' l-Universita' biex dik l- iskola tibda titmexxa bħala joint project bejn id-diviżjoni ta' l- edukazzjoni u l-Universita' ta' Malta.

PBS LTD. - ĦADDIEMA

L-ONOR.

ĊENSU GALEA (f'isem l-Onor.

Austin Gatt) staqsa lill-Prim Ministru: Jista' l-Prim Ministru jgħid x'karigi jeżistu fil-PBS Ltd u kemm hemm persuni f'kull kariga?

ONOR.

ALFRED SANT (Prim Ministru): Qiegħed inpoġġi fuq il-Mejda tal- Kamra lista ta' karigi li jeżistu fil-Public Broadcasting Services Ltd flimkien ma' l-għadd ta' persuni f'kull kariga.

OPM - BOARD MEMBERS

L-ONOR.

ĊENSU GALEA (f'isem l-Onor.

Austin Gatt) staqsa lill-Prim Ministru: Jista' l-Prim Ministru jgħid min huma dawk il-persuni li jaħdmu fis-segretarjat privat tiegħu, f'dak tal-Ministru mingħajr Portafoll fil- ministeru tiegħu u fis-segretarjati parlamentari li għalihom hu responsabbli u li ġew nominati fuq xi bord ta' xi kummissjoni, korporazzjoni, enti statali jew parastatali, kumpannija, kumitat jew korp ieħor li l-gvern għandu xi interess fih?

Jista' għal kull persuna jindika l-korp relattiv, ir-remunerazzjoni li jirċievi mill-korp relattiv u jgħid ukoll min huma dawk il-persuni li jaħdmu fis-segretarjat privat tiegħu u ma' ġew nominati mkien?

ONOR.

ALFRED SANT: Qiegħed inpoġġi t-tagħrif mitlub fuq il-Mejda tal- Kamra.

MINISTERU GĦALL-AFFARIJIET BARRANIN - BOARD MEMBERS

L-ONOR.

ĊENSU GALEA (f'isem l-Onor.

Austin Gatt) staqsa lill-Vici Prim Ministru, Ministru għall-Affarijiet Barranin u ta' l-Ambjent: Jista' l-Viċi Prim Ministru jgħid min huma dawk il-persuni li jaħdmu fis- segretarjat privat tiegħu u li ġew nominati fuq xi bord ta' xi kummissjoni, korporazzjoni, enti statali jew parastatali, kumpannija, kumitat jew korp ieħor li l-gvern għandu xi interess fih?

Jista' għal kull persuna jindika l-korp relattiv ir-remunerazzjoni li jirċievi mill-korp relattiv u jgħid ukoll min huma dawk il-persuni li jaħdmu fis-segretarjat privat tiegħu u ma' ġew nominati mkien?

ONOR.

GEORGE VELLA: Is-Sur Joe Zahra ġie nnominat biex jirrappreżenta lid-dipartiment għall-ħarsien ta' l-ambjent fuq il-bord ta' l-Awtorita' ta' l-Ippjanar.

Ma tingħata ebda remunerazzjoni għal dan is-servizz.

Ħadd mill-persuni l-oħra li jaħdmu fis-segretarjat privat tiegħi ma ġew nominati fuq xi bord jew kummissjoni, korporazzjoni, enti statali jew parastatali, kumitat jew korp ieħor li l-gvern għandu xi interess fih.

MINISTERU TA' L-EDUKAZZJONI - BOARD MEMBERS

L-ONOR.

ĊENSU GALEA (f'isem l-Onor.

Austin Gatt) staqsa lill- Ministru ta' l-Edukazzjoni u Kultura Nazzjonali: Jista' l-Ministru jgħid min huma dawk il-persuni li jaħdmu fis-segretarjat privat tiegħu u tas- segretarjat parlamentari li jaqa' taħtu u li ġew nominati fuq xi bord ta' xi kummissjoni, korporazzjoni, enti statali jew parastatali, kumpannija, kumitat jew korp ieħor li l-gvern għandu xi interess fih?

Jista' għal kull persuna jindika l-korp relattiv, ir-rimunerazzjoni li jirċievi mill-korp relattiv u jgħid ukoll min huma dawk il-persuni li jaħdmu fis-segretarjat privat tiegħu u ma' ġew nominati mkien?

ONOR.

EVARIST BARTOLO: Ninforma lill-Onor.

Interpellant li l-persuni li jaħdmu fis-segretarjat privat tiegħi li ġew nominati fuq xi bord huma kif se nsemmi:

Joseph Mangani - Kumitat Premju Letterarju u Sussidji Bord tal-Matsec Kunsill tal-Universita' Kumitat Xogħol tas-Sajf Studenti Univ Kunsill Skolastiku tal-Liċeo Vassalli Bord ta' Scholarships Bord tal-Council of Europe Bursaries

Godwin Pulis - Bord tal-Commonwealth Scholarships

Philip Borg - Proġett Healthy Tuck Shop

David Caruana - Kumitat Midweek School Development' Kumitat Wens fis-Sajf Kumitat Jum il-Wirt Ewropew Kumitat Bullying fl-iskejjel

Rigward is-segretarjat privat tas-segretarju parlamentari, il-persuni li ġew nominati fuq xi bord ta' xi kummissjoni, etc. huma kif ġej:

Paul Farrugia - Kumitat Festi Nazzjonali

Ray Axisa - Kumitat Kanzunetta għall-Ewropa

Andrew Buhagiar - Kumitat Kanzunetta għall-Ewropa Youth Specialization Studies Scheme

Il-persuni msemmija ma jirċievu l-ebda rimunerazzjoni mill-kumitati relattivi.

Rigward l-aħħar parti tal-mistoqsija, nissuġġerixxi lill-Onor.

Interpellant biex jipparaguna t-tagħrif li qiegħed nagħti mat-tweġiba li tajt f'seduta Nru. 155 għall-mistoqsija parlamentari numru 10027.

MINISTERU TAL-FINANZI U KUMMERĊ - BOARD MEMBERS

L-ONOR.

ĊENSU GALEA (f'isem l-Onor.

Austin Gatt) staqsa lill- Ministru tal-Finanzi u Kummerċ: Jista' l-Ministru jgħid min huma dawk il- persuni li jaħdmu fis-segretarjat privat tiegħu u f'dak tas-segretarju parlamentari li għalih hu responsabbli u li ġew nominati fuq xi bord ta' xi kummissjoni, korporazzjoni, enti statali jew parastatali, kumpannija, kumitat jew korp ieħor li l-gvern għandu xi interess fih?

ONOR.

LEO BRINCAT (Ministru tal-Finanzi u l-Kummerċ): Qiegħed inqiegħed fuq il-Mejda tal-Kamra t-tagħrif mitlub.

MINISTERU TAL-ĠUSTIZZJA - BOARD MEMBERS

L-ONOR.

ĊENSU GALEA (f'isem l-Onor.

Austin Gatt) staqsa lill- Ministru tal-Ġustizzja u Kunsilli Lokali: Jista' l-Ministru jgħid min huma dawk il-persuni li jaħdmu fis-segretarjat privat tiegħu u li ġew nominati fuq xi bord ta' xi kummissjoni, korporazzjoni, enti statali jew parastatali, kumpannija, kumitat jew korp ieħor li l-gvern għandu xi interess fih?

Jista' għal kull persuna jindika l-korp relattiv, ir- rimunerazzjoni li jirċievi mill-korp relattiv u jgħid ukoll min huma dawk il-persuni li jaħdmu fis-segretarjat privat tiegħu u ma' ġew nominati mkien?

ONOR.

JOE MIZZI (Ministru mingħajr Portafoll fi ħdan l-Uffiċċju tal-Prim Ministru) (f'isem il-Ministru tal-Ġustizzja u Kunsilli Lokali): Ninforma lill-Onor.

Interpellant li ħadd mill-membri tas-segretarjat tiegħi m'hu qiegħed fuq xi bord, eċċ, u li bis-saħħa ta' hekk jirċievi xi remunerazzjoni.

DINGLI CLIFFS - TRANSMITTING/RECEIVING STATION

L-ONOR.

ĊENSU GALEA (f'isem l-Onor.

Ninu Zammit) staqsa lill- Ministru tas-Saħħa, Kura ta' l-Anzjani u Affarijiet tal-Familja: Jista' l- Ministru jgħid jekk sarx xi studju dwar l-effett ta' l-operat/funzjonament tat-transmitting/receiving station li hemm fuq Dingli Cliffs fuq is-saħħa tar-residenti li jgħixu fl-irħula tal-viċinanza ta' l-istess station?

Jekk fl-affermattiv, jista' l-Ministru jpoġġi kopja tar-rapport/studju fuq il- Mejda tal-Kamra?

ONOR.

MICHAEL FARRUGIA (Ministru tas-Saħħa, Kura ta' l-Anzjani u Affarijiet tal-Familja): Dan l-istudju qatt ma sar għaliex id-dipartiment tas-saħħa pubblika m'għandux ir-riżorsi neċessarji biex isir studju bħal dan.

MADAM SPEAKER: L-Onor.

Galea, mistoqsija supplimentari.

ONOR.

ĊENSU GALEA: Meta l-Ministru qed jgħid li qatt ma sar studju bħal dan, qiegħed jirriferi biss għat-transmitting/receiving station li hemm f'Had-Dingli jew qiegħed jirriferi wkoll għal stazzjonijiet oħrajn li jista' jkun hawn mifruxa mal-pajjiż?

MADAM SPEAKER: Il-Ministru Farrugia

ONOR.

MICHAEL FARRUGIA: L-informazzjoni li għandi hija fuq dan l- istazzjon biss.

Jista' jkun li hemm dipartiment ieħor li għandu dawn ir- riżorsi partikolari u t-testijiet jistgħu jsiru minn dak id-dipartiment.

MADAM SPEAKER: L-Onor.

Galea.

ONOR.

ĊENSU GALEA: Jista' l-Ministru jgħid jekk sarux jew humiex qed isiru diskussjonijiet ma' xi dipartimenti oħrajn tal-gvern, jew ma' xi ħadd privat, biex isiru dawn it-tipi ta' testijiet?

Qiegħed ngħid dan għaliex min-naħa tan-nies hemm ċerta biża', anke jekk din il-biża' tista' ma tkunx fondata.

MADAM SPEAKER: Il-Ministru.

ONOR.

MICHAEL FARRUGIA: Jiena se nieħu nota tal-kummenti ta' l-Onor.

Galea u nara jekk dawn it-testijiet li s'issa qatt ma saru jistgħux isiru minn dipartimenti oħrajn li għandhom l-apparat meħtieġ.

MADAM SPEAKER: Grazzi.

Il-ħin tal-mistoqsijiet issa għadda.

Ngħaddu għal Kondoljanzi.

Il-Viċi Prim Ministru.

KONDOLJANZI

ONOR.

GEORGE VELLA: Madam Speaker, huwa dejjem b'ċerta dieqa li tqum hawnhekk biex tagħti l-kondoljanzi lil xi ħadd mill-kollegi tagħna li jkun tilef lil xi ħadd mill-għeżież tiegħu.

F'dan il-każ qed inqum biex f'isem din in-naħa tal-Kamra nagħti l-kondoljanzi lilek għall-mewt tal-mama' tiegħek Antonietta, li mietet f'eta' relattivament żgħira u wara marda pjuttost twila.

Is-Sinjura Zammit ma kenitx figura pubblika imma kienet omm, bħal eluf ta' ommijiet oħra, li ħadmet b'dedikazzjoni biex trabbi familja - f'dan il- każ familja numeruża - u tagħti l-aħjar li tista' lil kull wieħed u waħda minn uliedha.

Ħawnhekk nixtieq nieħu l-okkażjoni biex insellem lill- ommijiet kollha ta' Malta li jagħmlu dan ix-xogħol fil-kwiet u b'dedikazzjoni biex iwasslu lil uliedhom safejn missirijietna u ommijietna wasslu lilna.

Irrid ngħid li jiena nħossha doppja li nitkellem fuq dawn l-affarijiet, speċjalment f'dan iż-żmien, meta suppost li kulħadd jistenna li jkollu ċertu ammont ta' ferħ imma jsib ma' wiċċu okkażjonijiet bħal dawn.

Nixtieq li f'din l-okkażjoni wieħed jirrifletti dwar il-fatt li, 'l bogħod mid-dawl u mil-lenti ta' l-iskrutinju pubbliku, lkoll kemm aħna għandna l-ġenituri tagħna u l-familji tagħna, bil-problemi, bil-ferħ u bid-dwejjaq li wieħed isib f'kull familja.

F'dawn l-aħħar ġimgħat fit-tgeġwiġija tad-diffikultajiet proċedurali li għaddiet minnhom din il-Kamra, kont naf bl-inkwiet u l-istat ħażin ta' saħħet il-mama tiegħek, Madam Speaker, u f'dan l-isfond nista' nifhem iktar kemm kien diffiċli għalik illi twettaq dmirek b'mod ċar u bil- konċentrazzjoni meħtieġa.

Naf ukoll bid-dedikazzjoni tiegħek u anke s- sagrifiċċju li għamilt biex wara l-ħin tal-Parlament taqsam lejn Għawdex u tmur tara lill-mama'.

Madam Speaker, f'isem sħabi, nixtieq nagħtik il-kondoljanzi tiegħi u nixtieqek illi f'isimna tgħaddi l-istess kondoljanzi lill-papa tiegħek u lil ħutek kollha u nawguralkom li jkollkom il-faraġ li wieħed jittama li jkun hemm f'okkażjonijiet bħal dawn.

MADAM SPEAKER: Grazzi.

L-Onor.

Ċensu Galea.

ONOR.

ĊENSU GALEA: Madam Speaker, nistqarr illi f'okkażjonijiet bħal dawn inqum biex nitkellem b'ċertu dwejjaq għaliex, kif qal il-Viċi Prim Ministru, bħalissa ninsabu fi żmien fejn wieħed ikun qed jistenna ċertu ferħ.

Din hija xi ħaġa li, fl-aħħar mill-aħħar, ilkoll irridu ngħaddu minnha, pero' sakemm ma tkunx waslet fuqna nkunu għadna nirriflettu fuq iċ- ċirkostanzi ta' ħaddieħor.

Din hija t-tielet jew ir-raba' darba minn wara r-recess tas-sajf li qegħdin inqumu biex nagħtu l-kondoljanzi lil xi membru ta' din il-Kamra u f'dan il-każ, lis-Sinjorija Tiegħek.

Din hija okkażjoni fejn kull wieħed minna jħoss illi għandu jesprimi s-solidarjeta' tiegħu miegħek, iktar u iktar, meta inti omm li tlift lil ommok.

Ċertament illi kull wieħed minna jagħraf is-sehem, kif qal l-Onor.

Vella, illi l-ġenituri tagħna jagħtu matul ħajjithom.

Għalhekk filwaqt li f'isem l-Oppożizzjoni nagħti l-kondoljanzi tagħna lilek u lill-membri tal-familja kollha, huwa importanti li nirriflettu fuq ir-rwol tagħna, kemm dak pubbliku kif ukoll dak privat u dak personali.

MADAM SPEAKER: Jiena nirringrazzja liż-żewġ naħat tal-Kamra għas- sentimenti espressi.

Ommi, bħalma ntqal, kienet omm li bħalha, għall- grazzja t'Alla, għad għandna ħafna f'Malta, li qatt ma ħasbet fiha nnifisha u l-ferħ tagħha kien fina.

Nassigurakom li nwassal il-kondoljanzi tagħkom lil missieri u lil ħuti.

Grazzi għal darb'oħra.

Ngħaddu issa għat-Tqegħid ta' Karti.

Il-Ministru Mizzi.

TQEGĦID TA' KARTI

ONOR.

JOE MIZZI: Madam Speaker, f'isem il-Prim Ministru nqiegħed fuq il- Mejda tal-Kamra:

Informazzjoni li turi l-pożizzjoni fl-1 ta' Ottubru, 1997 ta' dwar il- membri nisa fuq bordijiet/kumitati maħtura mill-Gvern, bi tweġiba għall-mistoqsija parlamentari numru 10632;

f'isem il-Ministru tal-Ġustizzja u Kunsilli Lokali nqiegħed fuq il-Mejda tal-Kamra:

Kopja taċ-ċirkolarijiet/memos maħruġa mill-Ministeru tal-Ġustizzja u Kunsilli Lokali lill-Kunsilli Lokali matul Novembru, 1997, bi tweġiba bi tweġiba għall-mistoqsija parlamentari numru W1085; u

f'isem il-Ministru tax-Xogħlijiet Pubbliċi u Kostruzzjoni nqiegħed fuq il- Mejda tal-Kamra:

Avviż Legali Nru 210 ta' l-1997 - Regolamenti ta' l-1997 li jemendaw ir-Regolamenti dwar id-Drittijiet.

MADAM SPEAKER: Grazzi.

L-Onor.

Evarist Bartolo.

ONOR.

EVARIST BARTOLO: Madam Speaker, inqiegħed fuq il-Mejda tal-Kamra:

Tabella li turi l-għadd ta' impjegati f'kull grad fid-Dipartiment tal- Mużewijiet matul is-snin bejn l-1995 u l-1997, bi tweġiba għall- mistoqsija parlamentari numru 10576.

MADAM SPEAKER: Grazzi.

L-Onor.

Leo Brincat.

ONOR.

LEO BRINCAT: Madam Speaker, inqiegħqed fuq il-Mejda tal-Kamra:

Audit Report and Financial Statements tal-kunsilli lokali, għas-sena li għalqet fil-31 ta' Marzu 1997.

MADAM SPEAKER: Grazzi.

L-Onor.

John Attard Montalto.

ONOR.

JOHN ATTARD MONTALTO (Ministru ta' l-Affarijiet Ekonomiċi u ta' l- Industrija): Madam Speaker, inqiegħed fuq il-Mejda tal-Kamra:

Rapport annwali għas-sena 1996 tal-Korporazzjoni għal Żvilupp ta' Malta; u

Kopja tal-Memorandum u Articles of Association tal-Malta Freeport Corporation Ltd.

MADAM SPEAKER: Grazzi.

L-Onor.

Michael Farrugia.

ONOR.

MICHAEL FARRUGIA: Madam Speaker, inqiegħed fuq il-Mejda tal-Kamra:

Avviż Legali Nru 209 ta' l-1997 - Regolamenti ta' l-1997 dwar Dolċifikanti li Jintużaw fi Ħwejjeġ ta' l-Ikel.

MADAM SPEAKER: Stqarrijiet ministerjali?

Mozzjonijiet.

MOZZJONIJIET

ABBOZZ TA' LIĠI BIEX JEMENDA L-ORDINANZA DWAR IR-REGOLAMENT TAT-TRAFFIKU

ONOR.

JOE MIZZI: Madam Speaker, f'isem il-Prim Ministru, nipproponi l- Ewwel Qari ta' l-Abbozz ta' Liġi msejjaħ "Att ta' l-1997 biex jemenda l- Ordinanza dwar ir-Regolament tat-Traffiku, Kap. 65".

MADAM SPEAKER: Min jissekonda, jekk jogħġobkom?

ONOR.

ALFRED PORTELLI (Ministru tad-Djar): Nissekonda.

MADAM SPEAKER: Il-mistoqsija hi li l-Abbozz ta' Liġi msejjaħ "Att ta' l- 1997 biex jemenda l-Att dwar ir-Regolament tat-Traffiku, Kap. 65", ikun moqri l-Ewwel Darba.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con. u l-Abbozz ta' Liġi ġie moqri l-Ewwel Darba.

ORDNIJIET TAL-ĠURNATA

ABBOZZ TA' LIĠI LI JEMENDA L-ATT DWAR IL-KUMPANNIJI

COMPANIES (AMENDMENT) BILL

ONOR.

LEO BRINCAT: Madam Speaker, nipproponi t-Tieni Qari ta' l-Abbozz ta' Liġi msejjaħ "Att biex jemenda l-Att ta' l-1995 dwar il-Kumpanniji.".

ONOR.

JOE FARRUGIA: Nissekonda.

MADAM SPEAKER: Rimarki, jekk jogħġobkom?

L-Onor.

Leo Brincat.

ONOR.

LEO BRINCAT: Madam Speaker, xi xahar u nofs ilu kelli l-okkażjoni nżur il-Malta Financial Services Centre u żort b'attenzjoni partikolari r- Registrar of Companies li, kif wieħed jaf, f'dawn l-aħħar xhur ġie lokat fi ħdan l-MFSC inniffsu.

Waqt li kont hemmhekk ġejt mgħarraf dwar l-għadd kbir ta' kumpanniji li għadhom ma ġewx konformi mal-ħteġijiet ta' l-Att dwar il-Kumpanniji ta' l- 1995.

Fil-fatt l-istatistika turina li sa tmiem Novembru ta' din is-sena kien hemm biss 2,400 kumpannija li ppreżentaw dawk li jissejħu l-compliance documents tagħhom.

Dan ifisser li sa tmiem Diċembru, li jaħbat tmiem il- perijodu transitorju, se jkollna madwar 8,000 kumpannija li għad iridu jirregolarizzaw il-pożizzjoni tagħhom.

Meta l-MFSC ħa l-feedback mill- practitioners fil-qasam kummerċjali, sibna li għadd kbir minn dawn il- kumpanniji li ma rregolarizzawx il-pożizzjoni tagħhom huma kumpanniji fully operational, u dan il-fatt jagħmel il-problema iktar gravi u ta' iktar tħassib.

Għaldaqstant illum qegħdin f'sitwazzjoni li jekk ma jiġġeddidx iż- żmien tranżitorju, hemm ċans tajjeb li dawn il-kumpanniji ma jilħqux jinnormalizzaw il-pożizzjoni tagħhom.

Li kellna nimxu mal-liġi, Madam Speaker, dan ikun ifisser li dawn il- kumpanniji jiġu awtomatikament xolti bir-riżultat li legalment ma jkunux jistgħu joperaw iktar.

Jekk nibqgħu nħarsu lejn din il-problema mill- aspett purament legalistiku, naraw li din hija ta' preokkupazzjoni anke għall-banek infushom.

Fil-fatt il-banek lokali diġa' kitbu lill-corporate clients tagħhom li jekk ma jinnormalizzawx il-qagħda tagħhom sa tmien is- sena, teknikament id-diretturi mhux se jitħallew ikomplu joperaw il-company accounts tagħhom mal-banek.

Kif jaf kulħadd, kumpannija xolta suppost tieqaf milli topera minnufih.

F'ċirkostanzi bħal dawn suppost li l-bank accounts u anke l-faċilitajiet bankarji ta' din il-kumpannija jiġu ffriżati u d-diretturi ma jkollhomx dritt ikomplu jimmaniġġjaw l-affarijiet tal- kumpannija.

Kieku kellu jiġri dan, ovvjament isir dannu kbir għall- commitments kuntrattwali u anke kummerċjali ta' dik il-kumpannija, inklużi l-kuntratti li jirregolaw l-impjieg, dawk li jissejħu employment contracts.

Dan ikun ifisser li l-kumpannija xolta tgħaddi f'idejn il-likwidatur.

F'dawn iċ-ċirkostanzi l-MFSC ipprovat tieħu t-triq prattika, biex ngħid hekk, li biha ninċentivaw lil dawn il-kumpanniji biex jirregolarizzaw il- pożizzjoni tagħhom mingħajr ma tieħu dik l-azzjoni drastika li fil-fatt tippermettilha l-liġi.

Ovvjament dan se nagħmluh biex nevitaw li noħolqu konsegwenzi u inċertezzi ekonomiċi bla bżonn li żgur ikollhom ripple effect negattiv fil-pajjiż kollu kemm hu.

Għaldaqstant f'dawn iċ-ċirkostanzi tfasslu emendi għal-liġi biex tiġi rimedjata din is-sitwazzjoni.

L-emendi nfushom jikkonċernaw l-obbligi tal-commercial partnerships ifformati u reġistrati taħt il-Commercial Partnerships Ordinance qabel l-1 ta' Jannar, 1996.

Ovvjament dawn jikkonċernaw ukoll it-time limit tagħhom, il-mod kif jistgħu jikkonformaw mal-liġi u wkoll il-konsegwenzi tan-non- compliance.

Tajjeb li wieħed ifakkar li l-liġi li qed nitkellmu fuqha ġiet fis-seħħ fl-1 ta' Jannar, 1996 u bdiet tapplika għal min irreġistra minn dik id-data 'l quddiem iżda kellha żmien transitorju għal min irreġistra u ġie fformat qabel.

L-għan tal-Gvern ta' dak inhar kien wieħed li jagħmel sens għaliex ried juża l-piena tax-xoljiment bħala stimolu, inċentiv jew deterrent biex dak li jkun jirregolarizza ruħu kemm jista' jkun malajr.

Sfortunatament iżda r-riżultat mixtieq ma nkisibx, imma din m'hijiex xi issue partiġjana.

Anzi nżid ngħid li fiċ-ċirkostanzi ta' dak inhar il- Gvern lagħab karta li fil-fehma tiegħi kienet karta li konna nilagħbu aħna stess kieku konna fil-gvern.

Tajjeb li wieħed jgħid għalhekk li wara konsultazzjonijiet li saru ma' l-Oppożizzjoni se nressqu emendi permezz ta' dan l-abbozz ta' liġi fejn ngħidu li biex tgħaddi riżoluzzjoni f'dan ir- rigward, kumpannija, minkejja l-provvedimenti tal-memorandum and articles tagħha, kulma għandha bżonn huwa maġġoranza tal-membri rappreżentati f'laqgħa li tissejjaħ apposta, u dan irrispettivament mix-shareholding percentage tagħhom u mingħajr ma japplikaw il-provvedimenti tal-quorum.

Kif inhi l-liġi llum, din titlob li tibdiliet għal compliance għandhom isiru biss bil-kunsens tal-maġġoranza tal-partners, f'każ ta' partnership en nom collectif u en commandite u bil-kunsens ta' 51% jew iktar mix- shareholders f'każ ta' kumpannija.

Issa aħna qegħdin ngħidu li kumpannija li ma tinnormalizzax il-pożizzjoni tagħha sa tmiem is-sena ma tiġix xolta, għalkemm stajna ngħidu li tista' tiġi xolta.

Qed ngħidu biss li tibqa' in eżistenza imma tiġi soġġetta għall-penali ta' ¥50.

Bħala inċentiv biex dak li jkun jinnormalizza ruħu kemm jista' jkun malajr, qegħdin ngħidu wkoll li sakemm il-kumpannija tinnormalizza l-pożizzjoni tagħha din tkun soġġetta għall-penali ta' ¥2 kuljum.

Qegħdin ngħidu wkoll li sakemm isiru l- compliance changes meħtieġa, ir-Registrar of Companies m'għandux jaċċetta li jirreġistra dokumenti ġodda li jistgħu jwasslu għal tibdil fid-dokumenti konstituttivi tal-partnerships kummerċjali.

Dan qegħdin nagħmluh ukoll bħala deterrent biex dak li jkun l-ewwel jinnormalizza l-pożizzjoni tiegħu, iħallas il-penali, jekk hemm bżonn, u mbagħad jiġi pproċessat xi tibdil fid- dokumenti konstituttivi fil-partnerships li jista' jkollu.

Jien nemmen li fiċ-ċirkostanzi l-Gvern qed joffri soluzzjoni sensibbli għal sitwazzjoni li hija inkwetanti u sitwazzjoni li jekk ma tiġix ikkontrollata tibqa' inkwetanti għal kulħadd.

Nifhem ukoll li hemm qbil fis-sustanza ma' l- Oppożizzjoni dwar dan l-abbozz ta' liġi li għandna quddiemna u nittama li nkunu nistgħu nirrapportaw progress fuqu ħalli qabel din il-Kamra tieqaf għar-recess tal-Milied inkunu nistgħu ngħidu li għaddejjnih mill-istadji kollha.

Nerġa' ngħid, jiena naħseb li l-option li offriet l-MFSC hija option prattika biss, għalkemm diġa' sar ċertu abbokkament ma' l-Oppożizzjoni.

Jekk ikun hemm xi suġġerimenti ulterjuri, apparti minn dawk li diġa' kellna feedback dwarhom, aħna lesti neħduhom in konsiderazzjoni għaliex nemmnu li liġi bħal din, jekk tiġi emendata. għandha tiġi emendata bil-kunsens ta' din il-Kamra.

Grazzi.

MADAM SPEAKER: Grazzi.

Aktar rimarki, jekk jogħġobkom?

L-Onor.

Josef Bonnici.

ONOR.

JOSEF BONNICI: Madam Speaker, l-ewwelnett nixtieq ngħid li n-naħa ta' l-Oppożizzjoni taqbel ma' l-ispirtu ta' dawn l-emendi pero' kemm jiena kif ukoll l-Onor.

Joe Borg nixtiequ ngħaddu xi kummenti.

Kif qal il-Ministru Brincat, ninsabu f'pożizzjoni fejn hemm madwar 8,000 kumpannija li baqgħu ma kkonformawx mal-liġi għaliex huma biss 2,400 li ppreżentaw il-compliance documents tagħhom.

L-emendi li qegħdin nipproponu bażikament se jtawlu ż-żmien sakemm il-kumpanniji għandhom jikkonformaw ma' din il-liġi sa Marzu li ġej, u jekk imbagħad jibqgħu ma jikkonformawx jeħlu multa.

Dan huwa aħjar milli kieku xxoljihom għaliex huwa veru wkoll li ma tistax xxolji kumpannija mingħajr ma jkollok effett negattiv fuq l- ekonomija, pero' nixtieq inkun informat għaliex l-MFSC jew il-Ministru jaħsbu li dan il-proporzjon enormi ta' kumpanniji reġistrati f'Malta baqgħu ma kkonformawx ma' din il-liġi.

X'inhi d-diffikulta'?

Forsi hemm xi kumpanniji li m'għadhomx joperaw u allura huma in name only?

U jekk inhu hekk, għandna idea ta' kemm huwa dan il-proporzjon?

Irrid ngħid li jiena qed nagħmel dawn il-mistoqsijet biex ma nerġgħux niġu xahrejn jew tlieta oħra u nsibu li jkollna xi 4,000 kumpannija li għadhom ma kkonformawx mal-liġi u rridu nikkonsidraw napplikawx il-multa.

GĦalhekk jiena naħseb li jkun tajjeb li jitħejja rapport ibbażat fuq surveys ta' dawn il-kumpanniji stess biex naraw jekk dan huwiex frott ta' traskuraġni, għalkemm din hija daqsxejn diffiċli li wieħed jemminha.

Wieħed irid jagħmel dan mhux biss għaliex il-pieni li hemm huma ta' ċertu piż, mhux biss għaliex ma tistax ixxolji kumpannija mingħajr ma jkollok effett negattiv, imma sabiex inkunu qegħdin nifhmu l-implikazzjonijiet ta' dak li qegħdin nagħmlu u r-raġunijiet għaliex għandna dan ir-riżultat.

Jiena nistaqsi: Jista' jkun li s-sitwazzjoni ekonomika preżenti, li at best hija kajmana u at worst qegħdin f'riċessjoni, affettwat dan ir- riżultat?

Wieħed irid jifhem li fiċ-ċirkostanzi li għandna bħalissa hemm diversi kumpanniji that are fighting for survival, u dan m'iniex qed ngħidu biex nieħu xi vantaġġ politiku imma għaliex ninsab inkwetat u mħasseb.

Fis-settur tal-kostruzzjoni, per eżempju, hemm ħafna kumpanniji li qegħdin f'pożizzjoni kritika għaliex m'hu qed jidħlilhom l-ebda xogħol ġdid, speċjalment mis-settur privat.

Diversi kumpanniji li jagħmlu l- għamara wkoll sabu ruħhom f'nuqqas serju ta' xogħol.

Kumpanniji oħrajn li joffru ċerti servizzi u li meta l-ekonomija kienet qiegħda tespandi kienu qegħdin jikbru, issa li l-ekonomija m'għadhiex tespandi bir-ritmu li kienet qiegħda tespandi qabel, qegħdin isibu ruħhom f'diffikultajiet.

Għalhekk qabel nikkontemplaw il-bidliet li għandna quddiemna, aħjar nirriflettu ftit u naraw x'inhu l-aħjar li jsir ħalli ma nerġgħux niffaċċjaw dawn l-istess problemi.

Jiena naħseb li ma jistax ikollok threat akbar milli tgħid li l- kumpanniji jiġu xolti jekk ma jikkonformawx mal-liġi imma issa se nagħmlu threat finanzjarja.

Jiena nistaqsi: Imma possibbli għandna 8,000 kumpannija hawn Malta li huma lesti jiffaċċjaw xoljiment biex ma jikkonformawx mal-liġi?

Safejn naf jiena din il-liġi m'hijiex timponi affarijiet daqshekk diffikultużi jew daqshekk ta' burden fuq il-kummerċ tagħhom.

U dawn il-mistoqsijiet qed nagħmilhom fi spirtu ta' koperazzjoni u biex forsi nifhmu aħjar x'inhi s-sitwazzjoni f'pajjiżna.

Għalhekk nistieden lill-Ministru biex meta jgħaddi għall-winding-up, jagħtina iktar informazzjoni u nissuġġerixxi li l-MFSC tikkonsidra li tagħmel rapport li jkun ibbażat mhux biss fuq ħsebijiet u fuq opinjonijiet imma wkoll fuq riċerka xjentifika.

Dan m'hijiex xi ħaġa diffiċli biex issir u taf twassal lill-MFSC biex tkun iktar effiċjenti u biex tinkoraġġixxi l-kumpanniji li verament iridu jibqgħu joperaw sabiex la jidħlu f'diffikultajiet ta' xoljiment u wisq inqas f'diffikultajiet ta' pieni finanzjarji.

Sur President, wieħed irid jittratta dan is-suġġett b'ċerta kawtela u b'mod li nkunu qegħdin nifhmu l-implikazzjonijiet kollha u, għalkemm naħseb li din l-emenda li ġiet proposta hija emenda sensibbli, forsi nistgħu nitkellmu fuqha iktar tard fl-Istadju tal-Kumitat.

Grazzi.

THE DEPUTY SPEAKER (Onor. Michael Bonnici): Aktar rimarki, jekk jogħġobkom?

L-Onor.

Joe Borg.

ONOR.

JOE BORG: Sur President, l-ewwelnett ta' min ifakkar li l-Att dwar il-Kumpanniji kien għadda bi qbil bejn iż-żewġ naħat tal-Kamra u tista' tgħid li kien l-Att li ssiġilla l-financial services package.

Niftakar li kien hemm numru ta' leġislazzjonijiet u dan l-Att kien dak li ħa l-aktar żmien biex ġie konkluż.

Fil-fatt l-Istadju tal-Kumitat tiegħu għadda mill- Kumitat dwar il-Konsiderazzjoni ta' Abbozzi ta' Liġi u mhux mill-Kumitat tal-Kamra kollha.

Ta' min ifakkar ukoll - din il-Ministru diġa' għamel aċċenn għaliha - li l-perijodu li fih is-soċjetajiet kummerċjali kollha eżistenti kellhom jiġu in line ma' din il-liġi ġdida kien perijodu ta' sentejn li beda fl-1 ta' Jannar, 1996.

Din l-idea li s-soċjetajiet kummerċjali eżistenti li ma jottemparawx ruħhom mal-liġi fil-perijodu mogħti jiġu xolti, dehret ukoll fl-Ordinanza dwar is-Soċjetajiet Kummerċjali ta' l-1962 fejn subartiklu (5) ta' artiklu 198 kien jgħid li:

"Jekk soċjeta' li għaliha dan l-artikolu jgħodd tonqos milli tħares id- dispożizzjonijiet tas-subartikolu (1) ta' dan l-artikolu f'egħluq iż- żmien fih speċifikat, hija għandha, meta jtemm dak iż-żmien, awtomatikament tiġi maħlula u għandha tiġi stralċjata skond id- dispożizzjonijiet ta' din l-Ordinanza.".

Ta' min isemmi wkoll li din l-Ordinanza kienet ġiet fis-seħħ f'April ta' l- 1965 u s-soċjetajiet kummerċjali kellhom sat-30 ta' Ġunju 1966 biex jottemporaw ruħhom, jiġifieri sena u tliet xhur.

Peress li dak iż-żmien in- numru ta' soċjetajiet kummerċjali kien ferm inqas minn dak tal-lum, ir- rimedju drastiku li jekk soċjeta' kummerċjali eżistenti ma tottemporax ruħa mal-liġi tiġi xolta, kien jagħmel sens.

Dan il-Parlament ħaseb li din il- miżura se taħdem anke għas-sitwazzjoni tal-lum pero' l-fatti wrewna li fil- kultura Maltija l-affarijiet jitħallew għall-aħħar mumenti u minkejja l- fatt li l-kumpanniji ngħataw sentejn żmien, ħafna minnhom ma ħadux l- okkażjoni li jagħmlu t-tibdil neċessarju.

Ftit kienu dawk is-soċjetajiet li għax riedu jieħdu l-benefiċċju tal-liġi l-antika sa l-aħħar mument, għamlu t-tibdil neċessarju, irreġistrawhom u qalu li dawn se jiġu fis-seħħ fl-1 ta' Jannar.

Il-bulk tal-kumpanniji litteralment baqgħu ma għamlu xejn sa l-aħħar xahrejn.

Issa, wieħed irid japprezza li dan ix-xogħol ta' tibdil fl-istatut tas- soċjetajiet isir prinċipalment mill-awdituri, mill-avukati u mill- accountants, u allura ġie kkreat backlog enormi.

Hawnhekk qegħdin nitkellmu fuq 8,000 kumpannija li għadhom ma ottemporawx ruħhom mal-liġi u huwa fiżikament impossibbli li jsir it-tibdil kollu neċessarju ta' kull waħda minnhom u jiġu reġistrati f'xahrejn u mbagħad ir-Reġistratur tal- Kumpanniji jivverifika li t-tibdil li sar huwa dak rikjest mil-liġi u jirreġistrah.

Irridu napprezzaw li l-pajjiż kien iffaċċjat b'sitwazzjoni li kienet tirrikjedi rimedju qabel ma jiskadi dan it-terminu ta' żmien għaliex ċertament li ħadd minna ma jrid jikkrea problemi għall-kummerċ Malti bix- xoljiment ta' dawn is-soċjetatjiet u kumpanniji kummerċjali.

GĦaldaqstant aħna, min-naħa ta' l-Oppożizzjoni, naqblu ma' dawn l-emendi u naqblu wkoll li għandu jingħata perijodu ta' xahrejn oħra qabel ma l-liġi tiġi in effect.

Dan ifisser li fl-1 ta' Marzu, l-Att dwar il-Kumpanniji se jkun japplika għall-kumpanniji kollha eżistenti.

Mela hawnhekk m'aħniex nitkellmu iżjed fuq xoljiment imma qegħdin nitkellemu fuq stat ta' fatt fejn l-Att dwar il-Kumpanniji se jkun japplika għall-kumpanniji kollha eżistenti, sew jekk ikunu għamlu t-tibdil neċessarju u sew jekk le.

Nixtieq ngħid li jiena għall-ewwel kelli ftit dubju dwar dan għaliex ħsibt li jekk il-liġi tiġi in effect mingħajr ma dawn il-kumpanniji jkunu għamlu t-tibdil, jista' jkun li jkun hemm xi riperkussjonijiet li forsi m'aħniex qegħdin nirrealizzawhom, pero' fl-aħħar iddeċidejt li jkun aħjar li nagħmlu dan milli jkun hemm ix-xoljiment.

Imbagħad jekk ikun hemm xi problemi allura wieħed jarahom meta jinqalgħu, għaliex huwa impossibbli li nipprevedu minn issa l-problemi kollha li jista' jkun hemm meta qegħdin nitkellmu fuq liġi li għandha 'l fuq minn 400 artiklu.

Aħna naqblu wkoll li jekk fix-xahrejn żmien li s-soċjetajiet se jingħataw biex jikkonformaw mal-liġi jibqgħu ma jagħmlux dan, għandhom jeħlu multa ta' ¥50 u multa ta' ¥2 kuljum.

Forsi wieħed jista' jgħid li l-figura ta' ¥2 m'hijiex tassattiva biżżejjed kieku kienet waħedha għaliex il-multa ta' ¥50 żgur li m'hijiex xi multa enormi.

Imma hemm ukoll il-provvediment li jgħid li kwalunkwe dokument, kwalukwe riżoluzzjoni li l-kumpannija tkun trid tgħaddi ma jiġix aċċettat mir-Reġistratur tal-Kumpanniji qabel ma dik il-kumpannija tkun ikkonformat ruħha mal-liġi.

Fl-opinjoni tiegħi, dan jagħmel ħafna sens għaliex din il-kumpannija ma tkunx tista' tirreġistra tibdil fl-istatut tagħha u ma tkunx tista' tissottometti dokumenti - ħlief ċerti dokumenti li hemm eċċezzjoni għalihom - qabel ma tottempora ruħha mal- liġi.

Għaldaqstant jekk dik il-kumpannija trid tibqa' miexja 'l quddiem, ikun fl-interess tagħha li tottempora ruħha mal-liġi kemm jista' jkun malajr u tħallas il-multa għaliex jekk din ma titħallasx, dak it-tibdil ma jiġix aċċettat.

Ta' min isemmi wkoll li skond l-artiklu 325 ta' l-Att dwar il-Kumpanniji, il-Ministru għandu l-fakulta' li wara l-31 ta' Diċembru, 1998 jaqbad u jagħżel ċerti kumpanniji li jkunu kkonsidrati mejta sabiex dawn jiġu struck off mir-reġistru.

GĦalhekk dan l-artiklu jipprovdi għall-hekk imsejħa defunct companies.

Hawnhekk nixtieq nissuġġerixxi li flok ma nagħtu l- poter lill-ministru li jxolji kumpanniji mejta, ikun aħjar li jirriferihom lir-Reġistratur tal-Kumpanniji sabiex dawn jiġu wound up.

Qed ngħid hekk għaliex jista' jkun li jkun hemm numru ta' kumpanniji li ma ottemporawx ruħhom mal-liġi u huma mejta pero' għandhom ċerti assi, u bil-provvedimenti ta' l-artiklu 325 dawk l-assi jispiċċaw għand il-Gvern.

Huwa veru li hemm rimedji biex wieħed jipprova jevita dan pero' naħseb li jagħmel sens li f'dan l-eżerċizzju partikolari flok ma nużaw din l-arma ġdida għal Malta, ngħidu li l-ministru jirriferi lir-Reġistratur tal-Kumpanniji biex dan jibda l-proċedimenti għax-xoljiment tal-kumpannija hu.

B'hekk, jekk ikun hemm kredituri, dawn jitħallsu u l-assi li jifdal jitqassmu bejn ix- shareholders flok ma jmorru għand il-Gvern.

Sur President, aħna naqblu wkoll mal-provvediment li hemm fl-abbozz ta' liġi dwar dawk is-soċjetajiet kummerċjali li huma regolati mill-Controlled Companies (Procedures for Liquidation) Act, 1995 - fejn dawn kienu tħallew mill-provvediment tranżizzjonali dwar l-Att dwar il-Kumpanniji - u issa hemm provvediment apposta għalihom biex meta jispiċċaw minn dak il-proċess ikollhom żmien mogħti lilhom biex jottemporaw ruħhom mal-liġi l-ġdida minflok ma jsibu ruħhom iffaċċjati b'liġi li l-perjodu tranżizzjonali normali tagħha jkun skada u allura awtomatikament mill-ewwel ġurnata tibda tapplika l-liġi wara li jkunu ħarġu, biex ngħid hekk, minn din il-proċedura speċjali li hemm bis-saħħa ta' din il-liġi.

Bħalma għamel l-Onor.

Bonnici qabli, nixtieq nagħmel suġġeriment biex ir- Reġistratur tal-Kumpanniji jidħol f'eżerċizzju fejn lil dawn is-soċjetajiet kummerċjali jibgħatilhom notice li fiha jitlobhom informazzjoni dwar il- pożizzjoni tagħhom.

Huwa veru li l-figura ta' 8,000 hija figura relattivament kbira pero' m'huwiex impossibbli li dan isir.

Jista' jkun li xi kumpanniji ma jagħtu l-ebda informazzjoni u allura dan jista' jindika x'perċentwali minnhom huma mejta u liema huma dawk il-kumpanniji li jistgħu jagħmlu t-tibdil previst fil-liġi biex jiġu konformi mal-Companies Act.

Ġaladarba għandna din l-emenda quddiemna, Sur President, nixtieq nieħu l- okkażjoni sabiex nissuġġerixxi li fl-Istadju tal-Kumitat ngħaddu wkoll ċerti emendi ta' natura kosmetika li jirriżultaw fil-prattika ta' din il- liġi biex ma jkunx hemm għalfejn wieħed jerġa' jagħmel abbozz ta' liġi li jinkorpora fih dawn it-tibdiliet.

Ovvjament, jekk in-naħa tal-Gvern ikollha xi dubji dwar it-tibdil li se nissuġġerixxi, jiena m'iniex se ninsisti li jgħaddu.

Ħafna minn dawn l-emendi huma dwar żbalji ta' cross- referencing u użu ta' kliem difettuż.

Fl-aħħar mill-aħħar, qegħdin nitkellmu fuq liġi li hija voluminuża ħafna u allura bilfors li kultant żmien wieħed irid jagħmel dan il-polishing exercise biex, kemm jista' jkun, iżommha nadifa u fl-istess ħin miexja skond l-iżviluppi li jkun hemm minn żmien għal żmien.

Grazzi.

THE DEPUTY SPEAKER: Grazzi.

Aktar rimarki, jekk jogħġobkom?

(Onor. Membri: No) La m'hawnx aktar rimarki, nistieden lill-Ministru jgħaddi għall-winding up.

ONOR.

LEO BRINCAT: Sur President, jien naħseb li l-mistoqsija li tqum waħedha hija dik li staqsew iż-żewġ kollegi tiegħi tan-naħa l-oħra, jiġifieri x'ġara eżattament biex kellna din in-non-compliance.

Huwa diffiċli li din il-mistoqsija tweġibha fi tweġiba waħda, biss jidher ċar li hawnhekk għandna eżempju tipiku ta' kemm f'dan il-pajjiż m'għandniex kultura ta' compliance.

Din hija xi ħaġa li taraha f'diversi oqsma; din taraha anke fil-mod li bihom jiġu adhered to ċerti regolamenti tat-traffiku u liġijiet sbieħ, liġijiet li fuq il-karta kulħadd jaqbel magħhom imma meta niġu biex nattwawhom insibu diffikulta' ta' compliance min-naħa ta' l- individwi.

Jien naħseb li hawnhekk għandna każ tipiku tan-nuqqas ta' kultura li teżisti fil-compliance, anke fir-rigward tal-kumpanniji konċernati, u dan iżjed u iżjed meta l-Companies Act hija liġi pjuttost ġdida.

Anzi jiena ngħid li ħafna kumpanniji, anke kumpanniji ta' ċertu daqs u ċerta serjeta', fl-ebda stadju għadhom ma flew l-implikazzjonijiet ta' dan l-Att inniffsu.

Dan huwa ħażin u naħseb li huwa importanti li kull kumpannija tirregolarizza ruħha ma' l-implikazzjonijiet tal-liġi nnfisiha, hu x'inhu d- daqs u hi x'inhi l-għamla tagħha.

Min-naħa ta' l-Oppożizzjoni saru żewġ suġġerimenti li naħseb li għandna nilqugħhom mingħajr riżervi ta' xejn.

L-ewwel suġġeriment kien li jsir xi forma ta' rapport.

GĦalkemm issa m'aħniex qegħdin nitkellmu fuq każ ta' xoljiment għaliex il-liġi kif se tkun emendata m'hijiex se tikkontempla xoljiment as such, naħseb li l-fatt li jkollok 76% tal-kumpanniji li ma ġewx in order minkejja l-ħafna tbeżbiżiet ta' xoljiment, jirrikjedi xi forma ta' studju, analisi jew rapport min-naħa ta' l-MSFC.

Nista' ngħid li meta żort l-MSFC, jiena stess kont użajt il-karta tax-xoljiment, l-istess kif kien qiegħed jagħmel il-Gvern ta' qabel, imma jidher ċar li l- kumpanniji Maltin huma immune għal dawn it-tip ta' tbeżbiżiet.

Jiena naħseb li deep down kienu qegħdin jgħidu li għalkemm konna qegħdin nhedduhom bix-xoljiment, fl-aħħar mill-aħħar ma konniex se niġu f'sitwazzjoni katastrofika u nxolju daqstant kumpanniji.

Għalhekk naħseb li xejn xejn, jekk mhux bħala post-mortem imma anke għall-benefiċċju biex inkunu nistgħu nħarsu 'l quddiem b'lenti differenti, ikun tajjeb jekk l- MFSC tilqa' l-istedina ta' din il-Kamra li tħejji rapport li fih tagħti ftit background u tgħid x'seta' kien li wassal għal din is-sitwazzjoni.

Ikun tajjeb li l-MFSC tagħmel speċi ta' analisi ħalli naraw kemm minn dawn il-kumpanniji huma kumpanniji fully operational, kemm minnhom huma dormant u kemm minnhom qegħdin fit-triq tan-nofs jew fit-triq tal-limbu.

L-Onor.

Borg issuġġerixxa li jintbagħtilhom avviż, u jiena naħseb li din hija ħaġa prattika.

Illum qegħdin fil-computer age, jiġifieri li wieħed jibgħat mail shot hija xi ħaġa mill-inqas problematika u jkun tajjeb li ssir għax mill- feedback li jkollhom l-MFSC tkun tista' tikkanalizza t-tip ta' responses li jista' jkollha mill-komunita' kummerċjali Maltija.

Għaldaqstant naċċetta formalment dawn iż-żewġ suġġerimenti u nitlob lill-MFSC biex jieħdu nota tagħhom ħalli jkunu jistgħu jattwawhom fil-ġranet li ġejjin.

Jiena m'għandi l-ebda riżervi għall-emendi li l-Onor.

Borg jixtieq iressaq fl-Istadju tal-Kumitat sakemm dawn ikunu emendi li t-tekniċi jkunu f'pożizzjoni li jirreaġixxu għalihom waqt is-seduta nnifisha.

Dan hu li kelli xi ngħid f'dan l-istadju, Sur President.

THE DEPUTY SPEAKER: Grazzi.

Il-mistoqsija hi li l-Abbozz ta' Liġi msejjaħ "Att biex jemenda l-Att ta' l-1995 dwar il-Kumpanniji" ikun moqri t- Tieni Darba.

Dawl favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con. u l-Abbozz ta' Liġi ġie moqri t-Tieni Darba.

ONOR.

LEO BRINCAT: Sur President, nitlob il-permess sabiex il-Kamra tgħaddi għall-Istadju ta' Kumitat ta' dan l-Abbozz ta' Liġi.

Kulma għandna huma xi tibdiliet żgħar u ma naħsibx li hemm għalfejn inlaqqgħu l-Kumitat Permanenti għall-Konsiderazzjoni ta' Abbozzi ta' Liġi imma jsir Kumitat tal- Kamra kollha.

Fil-fatt diġa' saru konsultazzjonijiet ma' l-Oppożizzjoni dwar dan.

THE DEPUTY SPEAKER: Hawn permess?

(Onor. Membri: Iva)

Il-permess ingħata.

THE DEPUTY SPEAKER: Il-Kamra issa tirriżolvi ruħha f'Kumitat.

L-ordni għall-Kumitat ġie moqri.

FIL-KUMITAT

L-Onor.

Michael Bonnici, President tal-Kumitati, jippresjedi.

Klawsola 2 - Emenda ta' l-artikolu 428 ta' l-Att prinċipali.

Clause 2 - Amendment of section 428 of the principal Act.

ONOR.

LEO BRINCAT: Mr Chairman, klawsola 2 qiegħda temenda l-artiklu 428 ta' l-Att prinċipali.

THE CHAIRMAN: Rimarki, jekk jogħġobkom?

ONOR.

JOE BORG: Mr Chairman, se nirriferi biss għal xi tibdiliet fit- test Ingliż għaliex jidher li t-test Malti huwa tajjeb.

Fis-subartiklu (14) tal-paragrafu (c) tal-klawsola 2, wara l-kelma "Act" hemm bracket żejjed.

Imbagħad fis-subartiklu (15), fis-seba' linja, fejn għandek "... by virtue of subsection (14) of this section is paid, ...", din trid tiġi "... by virtue of subsection (14) of this section are paid, ..."

Iżjed 'l isfel, il-wording ta' dan is-subartiklu huwa komplikat ħafna.

Jien qed nissuġġerixxi li jiġi jaqra hekk:

(15) Notwithstanding the provisions of paragraph (d) of subsection (1) of section 401 of this Act, until such time as the instrument or resolution, or a copy thereof, giving effect to the changes necessitated by virtue of subsection (4) of this section is delivered to the Registrar for registration, and until such time as any penalties that may be incurred by virtue of subsection (14) of this section are paid, the Registrar shall not retain and register : -

(i) in the case of a company, any resolution, notice, return or other documents required to be registered under this Act, other than any resolution, notice, return or other document required to be delivered to the Registrar in terms of the provisions of Title II of Part V and of sections 122, 146, 183 and 184 of the Act;

(ii) and in the case of any other commercial partnership any instrument giving effect to any alteration or addition to the deed of partnership.

Fl-opinjoni tiegħi, hekk tiġi tinqara b'mod iżjed feliċi.

Fuq din il- klawsola daqshekk għandi xi ngħid.

Jekk dan it-tibdil jiġi aċċettat nistgħu mmexxu.

ONOR.

LEO BRINCAT: Mr Chairman, jien personalment ma nsibx diffikulta' li nipproċedu kif qed jissuġerixxi l-Onor.

Borg.

(Interruzzjonijiet) Forsi jkun aħjar li nissospendu l-kumitat għal ftit minuti sakemm nikkonsulta ruħi.

THE CHAIRMAN: Hawn talba għal sospensjoni.

Il-Kumitat jaqbel?

(Onor. Membri: Iva)

Fis-7.25 p.m. il-Kumitat kien sospiż u rriżuma għaxar minuti wara.

THE CHAIRMAN: Il-Ministru Brincat.

ONOR.

LEO BRINCAT: Mr Chairman, wara l-intervent tan-naħa l-oħra għal klawsola 2 qiegħed nipproponi din l-emenda:

"A" Il-paragrafu (c) tal-klawsola 2 għandu jiġi emendat kif ġej:

(a) fit-test Ingliż tas-subartikolu (14) li hemm fiha, minflok il- kliem "of this Act)" għandhom jidħlu l-kliem "of this Act"; u

(b) fis-subartikolu (15) li hemm fiha:

(i) minflok il-kliem "is paid" fit-test Ingliż tagħha, għandhom jidħlu l-kliem "are paid";

(ii) minflok il-kliem "iżomm u jirreġistra" għandhom jidħlu l-kliem "iżomm u jirreġistra:" u

(iii) minflok il-kliem minn "xi riżoluzzjoni, avviż jew prospett meħtieġ" sal- kliem "fl-att tas-soċjeta'" għandhom jidħlu l-kliem "xi riżoluzzjoni, avviż, prospett jew dokument ieħor meħtieġ li jkun reġistrat taħt dan l-Att, ħlief għal xi riżoluzzjoni, avviż, prospett jew dokument li jkun meħtieġ li jiġi konsenjat lir- Reġistratur skond id-dispożizzjonijiet tat-Titolu II tat-Taqsima V u ta' l-artikoli 122, 146, 183 u 184 ta' dan l-Att; u fil-każ ta' xi soċjeta' k ummerċjali oħra xi strument li jkun jagħti seħħ għal xi bdil jew żieda fl-att tas-soċjeta'.".

"A" Paragraph (c) in clause 2 shall be amended as follows:

(a) in the English text of subsection (14) therein, for the words "of this Act)" there shall be substituted the words "of this Act"; and

(b) in subsection (15) therein:

(i) in the English text, for the words "is paid" there shall be substituted the words "are paid";

(ii)for the words "shall not retain and register" there shall be substituted the words "shall not retain and register:" and

(iii)for the words from "any notice, return or other document" to the words "deed of partnership" there shall be substituted the words "any resolution, notice, return or other document required to be registered under this Act, other than any resolution, notice, return or other document required to be delivered to the Registrar in terms of the provisions of Title II of Part V and of sections 122, 146, 183 and 184 of this Act; and in the case of any other commercial partnership any instrument giving effect to any alteration or addition to the deed of partnership.".

Sur President, issa għandi emenda oħra li l-Oppożizzjoni suppost diġa' għandhom kopja tagħha.

"B" Minflok il-paragrafu (c) ta' l-artikolu 10 li hemm fil-paragrafu (b) tal-klawsola 2, għandu jidħol il-paragrafu (c) li ġej:

"(c) fil-każ ta' kumpannija, minkejja kull ħaġa li tinstab fil- Memorandum jew l-Istatut tagħha, permezz ta' riżoluzzjoni mgħoddija f'laqgħa ġenerali msejħa għal dak il-għan, b'maġġoranza tal-membri rappreżentati fil-laqgħa u li jivvutaw, u kull dispożizzjoni dwar quorum f'dik il-laqgħa ma għandhiex tapplika.".

"B" For paragraph (c) of section 10, in paragaraph (b) of clause 2, there shall be substituted the following paragraph (c):

"(c) in the case of a company, notwithstanding anything contained in its Memorandum or Articles, by means of a resolution passed by the majority of members represented and voting thereat, and any provision relating to the quorum of members at that meeting shall not apply.".

THE CHAIRMAN: Rimarki, jekk jogħġobkom?

L-Onor.

Joe Borg.

ONOR.

JOE BORG: Nistqarr li din it-tieni emenda ma kontx naf biha.

ONOR.

LEO BRINCAT: Dik l-emenda għamilniha b'konsultazzjoni ma' l-Onor.

Dalli l-ġimgħa l-oħra.

ONOR.

JOE BORG: B'dan li qegħdin ngħidu hawnhekk, jekk jissejjaħ general meeting u f'dan il-meeting ikun hemm preżenti 20 membru u 11 minnhom jivvotaw favur ir-riżoluzzjoni, din se tgħaddi minkejja l-fatt li jista' jkun il-każ li dawk ikunu jirrappreżentaw biss 5% tal-voting power.

(Interruzzjonijiet) Jista' anke jkollok kumpanniji b'żewġ shareholders biss, kull wieħed b'50% sehem - minn dawn għandna ħafna - u f'każ ta' nuqqas ta' qbil bejniethom se jkollok il-problemi, minkejja l-emenda kif proposta; mentri kif kienet qabel, kienet immirata biex issolvi din il- problema.

(Interruzzjonijiet) Jekk indaħħlu: "either a majority of the members or 50% of ....".

ONOR.

LEO BRINCAT: Mr Chairman, naħseb li nistgħu nilqgħu l-proposta ta' l-Onor.

Membru u għaldaqstant nitlob il-permess tal-Kumitat biex nirtira l- emenda "B".

THE CHAIRMAN: Hawn permess?

(Onor. Membri: Iva).

Il-permess ingħata u l-emenda "B" ġiet irtirata.

ONOR.

LEO BRINCAT: Mr Chairman, qed inressaq din l-emenda għal klawsola 2:

"C" Minflok il-paragrafu (c) ta' l-artikolu 10 li hemm fil-paragrafu (b) tal-klawsola 2, għandu jidħol dan li ġej:

(c) fil-każ ta' kumpannija, minkejja kull ħaġa li tinstab fil- Memorandum jew l-Istatut, permezz ta' riżoluzzjoni mgħoddija f'laqgħa ġenerali msejħa għal dak il-għan minn -

(i) ħamsin fil-mija tal-membri rappreżentati fil-laqgħa u li jivvotaw; jew

(ii) għadd ta' membri li jkollhom bejniethom mhux anqas minn ħamsin fil-mija tal-valur nominali ta' l-ishma rappreżentati f'dik il-laqgħa u li jivvotaw;

u kull dispożizzjoni dwar quorum f'dik il-laqgħa ma għandhiex tapplika.".

"C" For paragraph (c) in section 10 in paragraph (b) in clause 2, there shall be substituted the following:

"(c) in the case of a company, notwithstanding anything contained in the Memorandum or Articles, by means of a resolution, passed by a general meeting of the company called for the purpose, by -

(i) fifty per cent of the members represented at the meeting and voting; or

(ii) a number of members having between them not less than fifty per cent of the nominal value of the shares represented at that meeting, and voting thereat;

and any provision relating to the quorum of members at that meeting shall not apply.".

THE CHAIRMAN: Hawn aktar rimarki?

(Onor. Membri: No) Il-mistoqsija hija l-emenda "A" kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-emenda "A" għaddiet nem.con.

THE CHAIRMAN: Il-mistoqsija hi l-emenda "C" kif imressqa u moqrija mill- Ministru.

Dawk favur?

(Onor. Membri: Aye) Dawk kontra?

Agreed.

L-emenda "C" għaddiet nem. con.

THE CHAIRMAN: Il-mistoqsija hi klawsola 2 kif emendata.

Dawk favur?

(Onor. Membri: Aye) Dawk kontra?

Agreed.

Klawsola 2, kif emendata, għaddiet nem. con. u ġiet ordnata biex issir parti mill-Abbozz ta' Liġi.

Klawsola 3 - Emenda ta' l-artikolu 431 ta' l-Att prinċipali.

Clause 3 - Amendment to section 431 of the principal Act.

ONOR.

LEO BRINCAT: Mr Chairman, nipproponi din l-emenda għal klawsola 3:

"D" Minflok il-kliem "wara li jgħaddi dak il-perjodu ta' sitt xhur." fil- paragrafu (d) li hemm fil-paragrafu (b) tal-klawsola 3, għandhom jidħlu l- kliem "wara l-31 ta' Diċembru tas-sena li fiha jkun skada dak il-perjodu ta' sitt xhur.".

"D" For the words "lapse of the said period of six months" in paragraph (d) in paragraph (b) of clause 3, there shall be substituted the words "31st December of the year in which the said period of six months would have lapsed.".

THE CHAIRMAN: Rimarki, jekk jogħġobkom?

(Onor. Membri: No) Il- mistoqsija hi l-emenda "D" kif imressqa u moqrija mill-Ministru.

Dawk favur?

(Onor. Membri: Aye) Dawk kontra?

Agreed.

L-emenda "D" għaddiet nem. con.

THE CHAIRMAN: Il-mistoqsija hi klawsola 3 kif emendata.

Dawk favur?

(Onor. Membri: Aye) Dawk kontra?

Agreed.

Klawsola 3, kif emendata, għaddiet nem. con. u ġiet ordnata biex issir parti mill-Abbozz ta' Liġi.

Klawsola 1 u t-Titolu għaddew nem. con. u ġew ordnati biex isiru parti mill- Abbozz ta' Liġi.

ONOR.

LEO BRINCAT: Nipproponi li l-Iskrivan tal-Kamra jkun awtorizzat li jikkorreġi xi żbalji ta' l-ortografija u jagħmel xi emendi żgħar li jista' jkun hemm bżonn.

THE CHAIRMAN: Il-Kumitat jaqbel?

(Onor. Membri: Iva).

Il-Kumitat qabel li jawtorizza lill-Iskrivan tal-Kamra biex jikkorreġi xi żbalji ta' l-ortografija u jagħmel xi emendi żgħar li jista' jkun hemm bżonn.

Il-Kamra rriżumiet u l-President tal-Kumitati rrapporta l-Abbozz ta' Liġi mgħoddi b'emendi.

ONOR.

LEO BRINCAT: Madam Speaker, nitlob il-permess tal-Kamra biex nipproponi t-Tielet Qari ta' dan l-Abbozz ta' Liġi.

MADAM SPEAKER: Hawn permess?

(Onor. Membri: Iva).

Il-permess ingħata.

ONOR.

LEO BRINCAT: Madam Speaker, nipproponi t-Tielet Qari ta' l-Abbozz ta' Liġi msejjaħ "Att biex jemenda l-Att ta' l-1995 dwar il-Kumpanniji.".

MADAM SPEAKER: Min jissekonda, jekk jogħġobkom?

ONOR.

JOE BORG: Nissekonda.

MADAM SPEAKER: Il-mistoqsija hi li l-Abbozz ta' Liġi msejjaħ "Att biex jemenda l-Att ta' l-1995 dwar il-Kumpanniji", ikun moqri t-Tielet Darba.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con. u l-Abbozz ta' Liġi ġie moqri t-Tielet darba u għadda.

MADAM SPEAKER: L-Onor.

Anġlu Farrugia.

ONOR.

ANĠLU FARRUGIA (President tal-Kumitat Permanenti għall- Konsiderazzjoni ta' Abbozzi ta' Liġi): Madam Speaker, nixtieq ninforma lill-Kamra li l-Abbozz ta' Liġi biex jagħmel Provvidimenti Speċjali dwar Proċeduri Quddiem Qrati għadda mill-Istadju tal-Kumitat, b'emenda waħda.

ABBOZZ TA' LIĠI BIEX JAGĦMEL PROVVEDIMENTI SPEĊJALI DWAR PROĊEDURI QUDDIEM QRATI

JUDICIAL PROCEDURES (SPECIAL PROVISIONS) BILL

MADAM SPEAKER: Il-Ministru Mangion.

ONOR.

CHARLES MANGION (Ministru tal-Ġustizzja u Kunsilli Lokali): Madam Speaker, nitlob il-permess tal-Kamra biex inressaq it-Tielet Qari ta' dan l- Abbozz ta' Liġi.

MADAM SPEAKER: Hawn permess?

(Onor. Membri: Iva)

Il-permess ingħata.

ONOR.

CHARLES MANGION: Madam Speaker, nipproponi t-Tielet Qari ta' l- Abbozz ta' Liġi msejjaħ "Att biex jipprovdi dwar Ċerti Proċeduri Quddiem Qrati".

ONOR.

TONIO BORG: Nissekonda.

MADAM SPEAKER: Il-mistoqsija hi li l-Abbozz ta' Liġi msejjaħ "Att biex jipprovdi dwar Ċerti Proċeduri Quddiem Qrati", ikun moqri t-Tielet Darba.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem.con. u l-Abbozz ta' Liġi ġie moqri t-Tielet Darba u għadda.

AĠĠORNAMENT

ONOR JOE MIZZI: Madam Speaker, nipproponi l-Aġġornament tal-Kamra għal għada t-Tlieta 16 ta' Diċembru, 1997, fis-6.00 p.m. b'din l-aġenda:

Mozzjonijiet

Riżoluzzjoni dwar tibdil fil-Memorandum and Articles of Association tal- kumpannija Air Malta.

Ordnijiet tal-Ġurnata

Abbozz ta' Liġi li jemenda l-Ordinanza dwar il-Professjoni Medika u l- Professjonijiet l-oħra li għandhom x'jaqsmu magħha - it-Tieni Qari;

Abbozz ta' Liġi li jemenda l-Att dwar Tribunal għal Talbiet Żgħar - it- Tieni Qari;

Abbozz ta' Liġi dwar Brokers fl-Assigurazzjoni u Intermedjarji oħra - it- Tieni Qari;

Abbozz ta' Liġi dwar il-Kummerċ ta' l-Assigurazzjoni - it-Tieni Qari;

Abbozz ta' Liġi kontra l-Korruzzjoni - it-Tieni Qari (Kont);

Abbozz ta' Liġi li jemenda l-Att dwar Dazju tas-Sisa (Emenda Nru 3) - it- Tieni Qari;

Abbozz ta' Liġi li jemenda l-Att dwar Taxxa tar-Reġistrazzjoni ta' Vetturi bil-Mutur (Emenda Nru 3) - it-Tieni Qari;

Abbozz ta' Liġi li jemenda l-Att dwar il-Ħabs - it-Tieni Qari;

Abbozz ta' Liġi li jemenda l-Att dwar it-Taxxa fuq Dokumenti u Trasferimenti - it-Tieni Qari;

Riżoluzzjoni tal-Kap ta' l-Oppożizzjoni dwar Malta u l-Unjoni Ewropea - Kontinwazzjoni; u

Xi agenda oħra li tista' tiġi komunikata aktar tard.

Abbozz ta' Liġi biex jirregola t-Telekomunikazzjoni - Kumitat Permanenti;

Abbozz ta' Liġi li jemenda l-Att dwar l-Amministrazzjoni tat-Taxxa - Kumitat Permanenti;

Abbozz ta' Liġi li jemenda l-Ordinanza dwar il-Lottu Pubbliku - Kumitat Permanenti;

Abbozz ta' Liġi li jemenda l-Att dwar il-Pools tal-Gvern Malti fuq il- Logħob - Kumitat Permanenti; u

Abbozz ta' Liġi li jemenda l-Att dwar is-Sigurta' Soċjali (Emenda Nru 2) - Kumitat Permanenti.

MADAM SPEAKER: Grazzi.

Rimarki, jekk jogħġobkom?

L-Onor.

Michael Bonnici.

ONOR.

MICHAEL BONNICI: Madam Speaker, meta f'din il-Kamra konna qegħdin niddiskutu l-estimi tal-Korporazzjoni għax-Xogħol u Taħriġ ma kellix iċ- ċans nesprimi l-opinjoni tiegħi fuq materja li nħoss li hija importanti ħafna.

Qiegħed nirriferi hawnhekk għall-problema taċ-child labour.

Din hija problema li f'pajjiżi barranin hija allarmanti ħafna u l-istess nista' ngħid għal pajjiżna.

Mill-korrispondenza li jkun hemm f'diversi gazzetti, joħroġ ċar li hawn Malta għandna ċ-child labour ukoll.

U meta nitkellem dwar child labour ma nkunx qiegħed nirriferi għal dawk it-tfajliet u l- ġuvintur li jkunu waslu biex jagħlqu s-16-il sena, jiġifieri jkunu se jidħlu fid-dinja tax-xogħol, imma nkun qiegħed nirriferi għal dawk it-tfal żgħar li jmorru jaħdmu - u allura jitilfu l-iskola - minħabba f'xi commitments li jkollhom anke f'eta' daqshekk żgħira.

Jista' jkun li dawn joħorġu jaħdmu minħabba r-regħba tal-ġenituri li jippreferu jtellfulhom l-iskola biex ikunu jistgħu jaqilgħu xi ħaġa tal- flus u hekk jikkumplimentaw l-income ta' dik il-familja.

Jista' jkun ukoll li jkunu waqgħu fil-vizzju tad-droga u allura jaċċettaw xogħlijiet li ma jkunux mħarrġa għalihom u fejn jingħataw pagi verament baxxi.

Jiddispjaċini ngħid li jiena kemm-il darba nara tfal jaħdmu jew jiġru fit- toroq.

Jiena naħseb li mhux qed ikun hemm għassa biżżejjed mill-ispetturi tal-Korporazjzoni għax-Xogħol u Taħriġ sabiex jaraw li dan l-abbuż jinqata' immedjatament u ma nħallux li tfal f'eta' daqshekk żgħira jidħlu fil-kamp tax-xogħol.

Ftit ta' żmien ilu d-Dipartiment ta' l-Edukazjzoni ħareġ ċirkolari rigward il-policy dwar permessi biex tfal iħallu l-iskola qabel ma jagħlqu s-16-il sena.

Permessi bħal dawn jingħataw biss jekk ikun hemm raġunijiet validi bħal, per eżempju raġunijiet ta' saħħa.

Irrid ngħid li għalkemm jiena għandi rispett kbir lejn it-tobba, wisq nibża' li kultant iċ- ċertifikati tal-mard joħorġu b'mod abbużiv.

GĦalhekk nappella lit-tobba biex ikunu daqsxejn ebsin fil-ħruġ taċ-ċertifikati tal-mard lil tfal li jmorru l-iskola biex kemm jista' jkun ma jiġux sfruttati fil-kamp tax- xogħol b'detriment għal saħħithom u wkoll għall-mentalita' psikoloġika tagħhom.

Jekk wieħed isegwi ftit il-kawżi dwar tfal li ma jattendux l- iskola, malajr jinduna li dawn qegħdin jiżdiedu kull sena.

L-iskuża li t- teachers iġibu hija li dawn ma jattendux għax jibagħtu ċ-ċertifikat tat- tabib.

GĦalhekk nixtieq nappella lill-head-teachers sabiex jagħmlu laqgħat għall-ġenituri fejn jittrattaw dan l-argument bit-tama li jekk xi wħud minnhom qegħdin jabbużaw minn uliedhom billi jibgħatuhom jaħdmu meta suppost li qegħdin l-iskola, dan ma jibqgħux jagħmluh.

Fl-1 ta' Jannar, 1998 il-Ministru tal-Ħarsien Soċjali wiegħed li se jidħlu in vigore ċerti regolamenti ̧ fejn fost oħrajn jingħad:

"Employers must ensure that the work assigned to young people is not beyond their physical or psychological capability and that they are properly trained and supervised at work.".

Qiegħed jingħad ukoll li hemm ċerti regolamenti li se jiġu nforzati b'mod li tfal taħt l-eta' ma jkunu jistgħu jiġu mpjegati għall-ebda raġuni.

Nixtieq issa nitkellem dwar dawk it-tfal li jattendu l-iskejjel sekondarji jew tekniċi sempliċement biex isaħħnu s-siġġu.

Hawn studjużi li kitbu fuq tfajliet li jmorru l-iskola sempliċement għall-gost li jiltaqgħu ma' sħabhom u biex jiffrankaw il-faċendi tad-dar.

X'se nagħmlu bihom dawn it-tfal li ma jridux jitgħallmu l-iskola?

Mir- rapport tal-Korporazzjoni għax-Xogħol u Taħriġ għas-sena li għalqet f'Ottubru, 1997 insibu li kien hemm 733 persuna li kienu qegħdin jitħarrġu f'diversi snajja', li minnhom 690 huma ġuvintur.

Dan ifisser li tfajliet kien hemm biss 43.

Hawnhekk jiena nħoss li għandi nistaqsi: Il- Korporazzjoni għax-Xogħol u Taħriġ qiegħda timmira dawn il-korsijiet tas- snajja' għat-tfajliet ukoll, jew qiegħda tagħmilhom apposta għall-irġiel biex lit-tfajliet inħalluhom bħala factory girls?

Jien nibża' li mhux qegħdin naħdmu biżżejjed f'din il-linja għaliex lit-tfajliet qegħdin inħarrġuhom biss għal xogħol ta' fabbriki, li ħafna drabi jista' jkun ta' detriment għal saħħithom.

Jien m'iniex qed ngħid li dan m'huwiex sewwa imma nħoss li għandna nħarrġuhom fi snajja' li huma tajbin kemm għall- irġiel kif ukoll għan-nisa.

Dan l-aħħar, fi tweġiba għal mistoqsija parlamentari, il-Ministru ta' l- Edukazzjoni u Kultura Nazzjonali qal li l-eżamijiet tas-City and Guilds kważi saru absolete fl-Ingilterra u f'ħafna pajjiżi oħra.

Allura għalfejn għandna nġiegħlu lit-tfal jistudjaw suġġetti tas-City and Guilds meta dawn huma obsolete u ma jiswew assolutament għal xejn?

Jien naħseb li dan m'għandux ikun għax jekk dawn huma obsolete għall-Ingilterra huma wkoll obsolete għalina.

Is-settur turistiku huwa settur li jiġġenera ħafna xogħol u huwa settur li jistgħu jiġu mpjegati fih ħafna ħaddiema nisa.

M'iniex qed ngħid li dawn se jmorru jagħmlu d-dirty work ta' kull lukanda, imma jeħtieġ li f'dan is-settur indaħħlu ammont sostanzjali ta' ħaddiema nisa biex jikkontribwixxu għall-ekonomija ta' pajjiżna.

Ta' min jgħid li l-Institute of Tourism Studies m'huwiex jaċċetta studenti li ma jkollhomx biżżejjed kwalifiki.

Jiena nistaqsi: Jekk fl-Universita' jagħtu ċans lil persuni ta' ċerta eta' li jattendu korsijiet anke jekk ma jkollhomx kwalifiki biżżejjed, għaliex fl-ITS m'għandux isir hekk ukoll?

Jiena nixtieq li dan is-suġġeriment jittieħed bis-serjeta' għaliex is-settur turistiku huwa settur li fih jistgħu jaħdmu ħafna tfajliet.

Għalhekk kemm il- Korporazzjoni għax-Xogħol u Taħriġ kif ukoll istituzzjonijiet oħra bħalma hu l-Institute of Tourism Studies għandhom jagħmlu minn kollox biex jagħtu taħriġ bħal dan.

Ħaġa oħra li qegħdin nisimgħu dwarha hija l-prostituzzjoni fost tfajliet taħt l-eta'.

Din ukoll hija child labour u qed narawha anke hawn Malta, u minkejja li għandna l-White Slave Traffic (Suppression) Ordinance, xorta waħda għandna tfajliet ta' eta' żgħira li qegħdin jiġu abbużati sesswalment.

GĦalhekk nappella lill-Pulizija u lill-awtoritajiet kollha konċernati biex fejn tidħol il-prostituzzjoni, speċjalment meta jkunu nvoluti tfal taħt l-eta', issir sorveljanza stretta.

GĦandhom ukoll jittieħdu l-passi kollha neċessarji kontra dawk li jħajru lil dawn it- tfajliet taħt l-eta' għall-prostituzzjoni ħalli din il-ħaġa tant ta' mistħija tinqata' minn ġewwa pajjiżna darba għal dejjem.

Dan qed ngħidu għax kemm-il darba qrajna dwar każijiet fejn tfal taħt l-eta' jiġu abbużati sesswalment.

Għalhekk għandna anke noħolqu kuxjenza nazzjonali dwar din il-ħaġa biex ma jiġrilniex bħal pajjiżi oħrajn.

Madam Speaker, qabel nagħlaq nixtieq nagħmel appell ieħor sabiex l- ispetturi tal-Korporazzjoni għax-Xogħol u Taħriġ, issa li ġejjin il-festi tal-Milied, jagħmlu spezzjonijiet fir-ristoranti biex jaraw min qiegħed iħaddem tfal taħt l-eta'.

Ħafna drabi dawn ikunu qegħdin jagħmlu d-dirty work f'xi kamra fuq ġewwa għal ftit flus, u dan huwa ħażin.

Nispera li dan l-appell tiegħi jiġi mismugħ min-negozjanti li jħaddmu lil tfal taħt l- eta' biex dawn l-abbużi jinqatgħu darba għal dejjem.

Grazzi.

MADAM SPEAKER: Grazzi.

Aktar rimarki?

L-Onor.

Jean Pierre Farrugia.

ONOR.

JEAN PIERRE FARRUGIA: Madam Speaker, iktar ma jgħaddi ż-żmien iktar qiegħed joħroġ ċar li l-Partit Laburista fil-gvern għaddej minn kriżi soċjali u anke politika.

U jekk wieħed iħares ftit lejn dak li seħħ fil- Parlament fil-ġranet tal-budget ftit ġimgħat ilu malajr jikkonferma dan.

L-Onor.

Lino Spiteri f'"The Sunday Times" tat-30 ta' Novembru kien kiteb li f'stiwazzjoni fejn il-finanzi tal-gvern u tal-korporazzjonijiet parastatali huma mwiegħra għandna naslu biex naċċettaw li jitnaqqsu s- sussidji għall-poplu in ġenerali, iżda m'huwiex sew li jintlaqtu wkoll dawk li huma minn taħt.

Jiena naqbel perfettament ma' dan iżda għan-New Labour dawk fil-bżonn huma biss il-koppji li d-dħul tagħhom huwa inqas minn Lm35 fil-ġimgħa u l-persuni waħedhom bi dħul ta' inqas minn Lm26 fil-ġimgħa.

Dawn huma t- thresholds ta' dawk li se jiġu eżentati mit-tariffi l-ġodda ta' l-ilma, ta' l-elettriku u tas-servizz tad-drenaġġ.

Skond l-economic survey, l-iktar wieħed riċenti, l-inqas paga f'pajjiżna tul dawn l-aħħar snin telgħet għal Lm50 fil-ġimgħa.

Jiġifieri meta l-Gvern fassal dawn it- thresholds ma kellux ħila jaħseb f'dawk il-ftit li għad għandhom il-paga minima, jiġifieri dawk li għandhom Lm42 fil-ġimgħa biss.

Meta n-New Labour introduċa l-ħlas ta' 50c fuq kull riċetta ta' mediċini, la eżenta lil madwar 400 persuna li huma intitolati għall-karta r- roża minħabba d-dħul finanzjarju baxx u lanqas lit-72,000 persuna li huma ntitolati għall-mediċini b'xejn minħabba mard kroniku.

Naħseb li dawn m'humiex jieħdu mediċini b'xejn b'xi kapriċċ.

Fost dawn it-72,000 persuna b'mard kroniku li huma ntitolati għall-mediċini b'xejn, insibu 4,500 li jbatu bl-iskiżofrenija.

Anke dawn issa jridu jerfgħu l-piż tal-problemi finanzjarji li għandu pajjiżna!

Hemm ukoll 2,500 persuna li jbatu bil- kanċer u 1,500 li jbatu bl-aċċessjonijiet, fosthom ħafna tfal.

Hemm każi oħra li wieħed jista' jsemmi imma jiena qed insemmi dawn biex nuri li l- miżura li ħa l-Gvern laqtet ukoll lin-nies l-iktar batuti.

Madam Speaker, irrid ngħid ukoll li għall-iċken, l-eqdem u l-ikreħ karozza wieħed irid iħallas Lm22 fis-sena aktar f'liċenzji u ħlasijiet oħra.

Biex wieħed imur sa Catania jrid iħallas Lm6 aktar bħala passenger service charge għax minn Lm4 tellgħuha għal Lm10 tkun liema tkun id- destinazzjoni.

Jiġifieri m'hemmx differenza bejn wieħed li se jmur sa Catania, għax s'hemm jaffordja li jmur, u ieħor li huwa f'sitwazzjoni finanzjarja ferm aħjar u jmur sa l-Amerka.

Dan għaliex it-taxxa li tpoġġiet fuq is-safar ma tagħmilx distinzjoni bejn destinazzjoni u oħra.

Dan wieħed irid jinkwadrah ukoll mal-fatt li kienu għolew il-biljetti għal min irid imur Għawdex għal vaganza.

Ta' min jgħid li ż-żiediet fid-dazju tas-sisa fuq spirti, sigaretti u nbid huma deterrent kontra l-mard u jiena naqbel magħhom, pero' ma nistax ngħid l-istess għaż-żieda fil-prezz tal-pitrolju.

Jekk il-Gvern ried inaqqas l- użu ħażin tal-pitrolju jmissu kompla jagħmel bħalma kien jagħmel il-Gvern Nazzjonalista, jiġifieri jressaq lil min iħallat il-pitrolju mad-diesel quddiem il-qorti.

Dan barra l-fatt li kien hemm ukoll kontroll fuq l- ammont ta' pitrolju li jinbiegħ.

Fil-fatt kien hemm il-ftehim li l-ammont ta' pitrolju li jinbiegħ minn sena għall-oħra ma jiżdiedx.

Jiġifieri ma kienx hemm għalfejn insallbu lil dawk li baqgħu dipendenti fuq il-pitrolju biex isajru u jsaħħnu d-djar tagħhom.

Min se jaqleb fuq il-gass jew fuq l- elettriku xorta se togħlilu l-ispiża għaliex sew il-gass kif ukoll l- elettriku għolew bil-miżuri li ttieħdu f'dan il-budget.

Dawn il-miżuri fiskali ntiżi biex inaqqsu l-ispiża pubblika, kif ukoll il-konċett tal- privatizzazzjoni, huma politika tal-lemin bħal dik li kienet tmexxi Thatcher.

M'ilux kont qiegħed naqra ktieb li sibt fil-librerija ta' dan il- Parlament bl-isem ta' "The Government and Politics of Britain" miktub minn John Macintosh li, fost oħrajn, qiegħed jgħid:

"Inflation and unemployment are often treated as alternative evils, but in the 1980s we have both.".

Hawnhekk John Macintosh jgħid li l-inflazzjoni u l-qgħad normalment huma ttrattati mill-politiċi u mill-ekonomisti bħala alternattivi li huma ħżiena u allura wieħed jagħżel waħda jew l-oħra iżda fis-snin tmenin fl-Ingilterra kellhom kemm waħda kif ukoll l-oħra.

Dan kien ir-riżultat tal-politika tal- lemin imma hekk ukoll qiegħed jiġri bil-politika ta' l-Onor.

Alfred Sant f'pajjiżna bħalissa.

Niftakru li dawn kienu tkażaw meta l-Onor.

Fenech Adami kien qal li la għandna x-xogħol ħa jogħlew il-prezzijiet, iżda llum b'politika tal-lemin għandna kemm l-għoli tal-ħajja kif ukoll il-qgħad.

Il- poplu Malti m'huwiex imdorri b'politika li ma taħsibx f'min hu minn taħt, la min-naħa tal-Partit Nazzjonalista u lanqas min-naħa tal-Partit Labruista.

Imma naħseb li sakemm in-New Labour idum fil-gvern, jew sakemm jibda jagħti ftit kas ta' x'inhu jissuġġerilu l-old guard tiegħu stess kif ukoll l-Oppożizzjoni Nazzjonalista, il-Maltin u l-Għawdxin iridu jibdew jidrawha.

Wara sena li fiha ħlief dwar ħofor ma smajniex, ħadd ma kien jistenna li l- Prim Ministru Alfred Sant kien sejjer ikun xi Santa Claus f'dan il-budget.

Żgur li ħadd, per eżempju, ma kien jistenna li l-Gvern Laburista f'dan il- budget se joħroġ b'miżura soċjali bħalma ħareġ in-New Labour fl-Ingilerra, jiġifieri li tingħata somma flus lill-anzjani sabiex dawn ikunu jistgħu jlaħħqu ma' l-ispejjeż għall-konsum tad-dawl sabiex ikunu jistgħu jsaħħnu darhom.

Tajjeb li wieħed ifakkar li s-sħana fil-kesħa hija importanti għal kulħadd imma hija ta' importanza akbar għal dawk l-anzjani li jkollhom diversi mard u żgur li l-kesħa ma tgħinhom bl-ebda mod.

Iżda ħadd ma kien jgħaddilu minn moħħu li l-Prim Ministru Alfred Sant kien se jsir Scrooge mal-fqir u mal-marid.

Irrid ngħid ukoll li fiż-żmenijiet tal-budget barra li rajna l-Partit Laburista fil-gvern fi kriżi soċjali, rajna wkoll il- Partit Laburista fil-gvern b'sinjali ta' kriżi politika.

Madam Speaker, fl-opinjoni tiegħi, ir-riżenja ta' l-Onor.

Lino Spiteri - bl-eċċezzjoni tar-riżenji ta' l-Onor.

Mintoff minn ministru fl-1949, minn Prim Ministru bil-Kabinett b'kollox fl-1958 u minn Prim Ministru fl-1985 - qatt ma kellna bħalha.

Barra minn hekk l-Onor.

Lino Spiteri u l-Onor.

Dom Mintoff kienu l-uniċi tnejn fil-Kabinett li kienu kontra li l-Malta Labour Party jibqa' jiggverna kontra l-maġġoranza tal-poplu mill-1981 sa l-1987.

U kieku għaddiet tagħhom, pajjiżna ma kienx jgħaddi minn kriżi kostituzzjonali u kriżi ekonomika li farrket lil pajjiżna bejn dawn is- snin.

Hawnhekk nixtieq nagħmel erba' mistoqsijiet.

Fil-kriżi politika preżenti, l-Onor.

Lino Spiteri u l-Onor.

Mintoff reġgħu qegħdin waħedhom?

Skond artiklu miktub mis-Sur Anton Cassar fil-ġurnal "it-Torċa", l-Onor.

Mintoff lanqas f'logħba tal-boċċi ma jissaporti telfa.

Allura nistaqsi: L- Onor. Mintoff se joqgħod għaliha li l-Partit Laburista jsir partit tal- lemin?

L-Onor.

Lino Spiteri kiteb li l-ħames snin li għamel bħala ministru taħt l-Onor.

Mintoff u l-Avukat Karmenu Mifsud Bonnici kienu ħames snin miżerabbli iżda minkejja dan xorta waħda ma kienx irriżenja.

Allura nistaqsi: Mela x'kienu l-ħames xhur li għamel bħala minisru taħt il-Prim Ministru Alfred Sant biex ried jirriżenja darbtejn qabel ma rnexxielu jirriżenja mat-tielet darba?

L-Onor.

Lino Spiteri kien ilmenta pubblikament dwar iċ-ċirkostanzi li fihom ġiet ikkontestata l-kariga ta' mexxej tal-Partit Laburista fl-1992, u dan minħabba l-id moħbija wara dik il-famuża ittra anonima kontra tiegħu.

F'dan il-każ l-Onor.

Lino Spiteri kiteb riċentement fil-gazzetti, u jiena nistaqsi: L-elezzjoni ta' l-Onor.

Alfred Sant bħala mexxej tal-Malta Labour Party kienet ibbażata fuq l- ingann, bħal dik li għamlitu Prim Ministru?

Madam Speaker, mingħajr ebda tlaqliq ngħid li dan il-budget wera biċ-ċar li l-Partit Laburista fil-gvern qed juri sinjali ċari ta' kriżi ta' kuxjenza soċjali, kif ukoll kriżi politika, minħabba nuqqas ta' qbil bejn il-mexxejja preżenti tal-Partit Laburista u l-old guard ta' l-istess partit.

Il-Partit Laburista fiż-żmien kien magħruf li kien partit li jiġġieled għall-interess ta' min hu minn taħt u għall-interessi tal- ħaddiem, mentri bil-miżuri li ħa f'dan il-budget wera biċ-ċar li huwa partit li mexa lejn il-lemin, partit li mhux qiegħed jagħti priorita' lill- interess tal-batut, tal-marid u tal-fqir iżda qiegħed jgħabbihom b'piżijiet li żgur ma jifilħux għalihom.

Grazzi.

MADAM SPEAKER: Grazzi.

Sar il-ħin.

Il-Kamra hija aġġornata għal għada t-Tlieta, 16 ta' Diċembru, 1997 fis-6.00 p.m. bl-aġenda kif kommunikata mill-Ministru Mizzi.

Fid-9.30 p.m. il-Kamra aġġornat mingħajr ma saret il-mistoqsija.

MISTOQSIJIET GĦAL TWEĠIBIET ORALI MWIEĠBA BIL-MIKTUB

PITKALIJA - MAKNA TAL-ĦASIL TAL-CRATES

L-ONOR.

NINU ZAMMIT staqsa lill-Ministru tal-Biedja u Sajd: Jikkonferma l-Ministru li l-makna għall-ħasil tal-crates fil-Pitkalija se tinxtara mill-flus li joriġinaw mill-ġbir ta' levy ta' 3mills fil-lira fuq xiri/bejgħ ta' prodotti agrikoli fil-Pitkalija u, jekk fl-affermattiv, x'qed iżomm milli l-kumpannija Pitkali Crates titħalla tixtri, topera u tagħmel maintenance hi stess ta' makna tal-ħasil adegwata għall-ħtiġijiet tal-Pitkalija?

ONOR.

NOEL FARRUGIA: Huwa kkonfermat li bħalissa qegħdin jiġu kkonsidrati offerti għax-xiri ta' makna tal-ħasil tal-kaxxi wzati fil-Pitkalija.

Dan qiegħed isir wara li ġiet ippublikata sejħa għall-offerti mit-Teżor.

Il-ħtieġa tax-xiri ta' din il-makna tal-ħasil kienet urġenti għaliex il- magna qadima li kien hemm fil-Pitkalija kienet ilha li tilfet l-effiċjenza tagħha bir-rizultat li l-biċċa kbira tal-kaxxi kienu joħorġu mimlija bil- ħaxix u bl-istess ħmieġ li kienu jidħlu biħ.

Nikkonferma li l-Ministeru u d-ditta Pitkali Crates Ltd ftehmu li l- makna tinxtara bil-finanzi tal-istess kumpannija, iżda minkejja dan l- arrangament, qablu wkoll li x-xiri jsir wara sejħa pubblika maħruga mit- Teżor biex jiġi assigurat trasparenza fil-għoti tal-offerti li jidħlu.

Għalhekk naċċerta l-Onor.

Interpellant li m'hemm xejn li qed iżomm il- kumpannija Pitkali Crates Ltd milli tixtri, topera u tagħmel maintenance hi stess ta' makna tal-ħasil adegwata għall-ħtiġijiet tal-Pitkalija.

WSC - SPIERI

L-ONOR.

NINU ZAMMIT staqsa lill-Ministru tax-Xogħlijiet Pubbliċi u Kostruzzjoni: Fir-rigward tar-reġistrazzjoni ta' l-ispejjer kollha tal- pajjiż li seħħ dan l-aħħar, jista' l-Ministru jgħid fiex wasal l- ipproċessar ta' l-istess informazzjoni u meta se jsiru r-refunds lil dawk l- individwi li kellhom iħallsu fee stabilita fuq spieri li bi dritt ma kienx hemm għalfejn iħallsu ħlas ta' reġistrazzjoni?

ONOR.

CHARLES BUHAGIAR: Tweġiba tingħata f'xi seduta oħra

ENEMALTA - UNITS TA' L-ELETTRIKU

L-ONOR.

NINU ZAMMIT staqsa lill-Ministru tal-Finanzi u Kummerċ: Fid-dawl tar-risposta għall-mistoqsija parlamentari numru 10349, jista' l- Ministru jgħid, sena b'sena bejn l-1981 u l-1986 dejjem rigward l- electrical losses kemm-il surprise inspection saret; kemm-il meter ta' l- elettriku (li ma jistgħux jitreġġgħu b'lura) ġew installati; u sa liema sena s-sistema tal-billing kienet ġiet komputerizzata?

ONOR.

LEO BRINCAT: It-tagħrif mitlub mill-Onor.

Membru għadu qed jinġabar u t-tweġiba tingħata f'xi seduta oħra.

BDIEWA/SAJJIEDA/RAĦĦALA - EŻENZJONI MINN ĦLAS TA' L-ETS

L-ONOR.

NINU ZAMMIT staqsa lill-Ministru tal-Biedja u Sajd: Jista' l-Ministru jgħid kemm kien il-valur totali ta' eżenzjoni minn ħlas ta' ETS fejn jirrigwarda l-bdiewa/sajjieda/raħħala fil-perijodu bejn l-1 ta' Lulju 1997 u t-30 ta' Novembru 1997?

ONOR.

NOEL FARRUGIA: Nitlob lill-Onor.

Interpellant biex jirreferi l- mistoqsija lill-Ministru konċernat.

BDIEWA/SAJJIEDA/RAĦĦALA - REFUNDS FUQ VAT

L-ONOR.

NINU ZAMMIT staqsa lill-Ministru tal-Finanzi u Kummerċ: Fir-rigward ta' ħlas ta' VAT fuq servizzi minn bdiewa/sajjieda/raħħala matul il-perijodu li kienet applikabbli l-liġi tal-VAT, jista' l-Ministru jgħid kemm kien l-ammont totali ta' refunds imħallsa lura lill-istess operaturi fuq VAT li kienet tħallset fuq servizzi biss?

ONOR.

LEO BRINCAT: Nirriferi lill-Onor.

Interpellant għat-tweġiba li tajt għall-mistoqsija parlamentari numru 10353.

DJAR - GĦAJNUNA FINANZJARJA TAĦT L-ISKEMA 13

L-ONOR.

LAWRENCE GONZI staqsa lill-Ministru tad-Djar: Fid-dawl ta' l-impenn għall-kwalita ta' ħajja aħjar espress mill-Kummissjoni Nazzjonali Persuni b'Diżabilita' fil-messaġġ tagħha għall-Jum Dinji tal- Persuni b'Diżabilita' li qed jiġi ċċelebrat illum 3 ta' Diċembru, jista' l- Ministru jgħid jekk hemmx il-ħsieb li bħalma żdiedet l-għajnuna finanzjarja fuq diversi skemi tad-djar, tiżdied ukoll l-għajnuna finanzjarja taħt l- Iskema 13, li hi maħsuba biex persuni b'diżabilita' jirranġaw darhom minħabba d-diżabilita' u li l-għajnuna sal-lum tikkonsisti f'Lm500 u f'Lm800 f'każ ta' lift; meta wieħed jaf li l-inqas spiża għal-lift illum hi ta' mhux anqas minn Lm3,000?

ONOR.

ALFRED PORTELLI: L-Awtorita' tad-Djar qed tipprepara skema ġdida għal għajnuna finanzjarja aħjar minn dik li kien hemm taħt l-iskema eżistenti għal xogħlijiet ta' titjib fir-residenzi okkupati minn persuni b'Diżabilita'.

Meta titlesta tiġi ppubblikata.

PERSUNI B'DIŻABILITA' - EŻENSJONI TA' TAXXA

L-ONOR.

LAWRENCE GONZI staqsa lill-Ministru tal-Finanzi u Kummerċ: Fid-dawl ta' l-impenn għall-kwalita ta' ħajja aħjar espress mill- Kummissjoni Nazzjonali Persuni b'Diżabilita' fil-messaġġ tagħha għall-Jum Dinji tal-Persuni b'Diżabilita' li qed jiġi ċċelebrat illum 3 ta' Diċembru, jista' l-Ministru jgħid jekk hemmx il-ħsieb li l-eżenzjoni sħiħa fuq it- taxxa ta' reġistrazzjoni fuq vetturi adattati għall-persuni b'diżabilita' tingħata wkoll fil-każ ta' vetturi adattati biex jittrasportaw persuni li jużaw siġġu tar-roti?

ONOR.

LEO BRINCAT: L-iskema ta' eżenzjonijiet fuq vetturi għall- benefiċċju ta' persuni b'diżabilita' inklużi vetturi addattati biex jittrasportaw persuni li jużaw siġġu tar-roti qed tkun diskussa u miftiehma mal-partijiet kollha nvoluti.

KUMMISSJONI NAZZJONALI PERSUNI B'DIŻABILITA' - MOBILE PHONES

L-ONOR.

LAWRENCE GONZI staqsa lill-Ministru tal-Ħarsien Soċjali: Fid-dawl ta' l-impenn għall-kwalita' ta' ħajja aħjar espress mill- Kummissjoni Nazzjonali Persuni b'Diżabilita' fil-messaġġ tagħha għall-Jum Dinji tal-Persuni b'Diżabilita' li qed jiġi ċċelebrat illum 3 ta' Diċembru, jista' l-Ministru jgħid jekk il-Kummissjoni Nazzjonali Persuni b'Diżabilita' għandhiex il-ħsieb li bħalma għamlet mal-Kumpannija Skytel fil-każ tal-pagers, titlob lill-Kumpannija Telecell biex din ukoll toffri offerta speċjali lill-persuni b'diżabilita' għall-mobile phones ħalli dawn ikunu jistgħu jużaw dan is-servizz li jgħinhom sew biex ikollhom ħajja aktar indipendenti?

ONOR.

EDWIN GRECH: L-iskema ta' servizz issussidjat tal-pager lill- persuni b'diżabilita' li qed titmexxa minn Skytel kienet proposta minn Skytel stess.

Il-kummissjoni tat l-appoġġ tagħha lil din l-iskema u tatha pubbliċita' u qed tiffaċilita' l-implimentazzjoni tagħha skond il-bżonn.

Dwar il-kumpannija Telecell il-kummissjoni kienet issuġġerit li din tagħmel offerta speċjali biex persuni b'diżabilita' jistgħu jużaw mobile phone.

Is-suġġeriment sar madwar ħames snin ilu iżda l-kumpannija ma kenitx laqgħet it-talba tal-kummissjoni.

Il-kummissjoni se tieħu kull opportunita' biex terġa' tressaq din it-talba quddiem it-Telecell Ltd.

KUMMISSJONI NAZZJONALI PERSUNI B'DIŻABILITA'

L-ONOR.

LAWRENCE GONZI staqsa lill-Ministru tal-Ħarsien Soċjali: Fid-dawl ta' l-impenn għall-kwalita' ta' ħajja aħjar espress mill- Kummissjoni Nazzjonali Persuni b'Diżabilita' fil-messaġġ tagħha għall-Jum Dinji tal-Persuni b'Diżabilita' li qed jiġi ċċelebrat illum 3 ta' Diċembru, jista' l-Ministru jgħid meta hemm il-ħsieb li l-Kummissjoni Nazzjonali Persuni b'Diżabilita' toħroġ il-fuljett li kienet toħroġ darbtejn fis-sena bl-isem ta' "Indaqs" u li issa ilu ma joħroġ aktar minn sena?

ONOR.

EDWIN GRECH: Ir-raġunijiet għaliex il-fuljett "Indaqs" għadu ma ġiex stampat huma identiċi għal raġunijiet mogħtija f'mistoqsija parlamentari numru.

PULIZIJA - DISCOS/PARTIES

L-ONOR.

TONIO BORG staqsa lill-Prim Ministru: Peress li qed jasluli diversi rapporti li qed isiru discos u/jew parties li jibdew f'nofs il-lejl u jibqgħu sejrin sas-7.00 a.m., dan hu permess mil-liġi?

Jista'l- Prim Ministru jgħid x'inhi l-policy dwar il-ħinijiet ta' attivitajiet bħal dawn?

ONOR.

ALFRED SANT: Għalkemm l-Onor.

Interpellant ma ndikax jekk ir- rapporti li qed jaslulu humiex dwar discos jew parties fi djar privati, jew f'postijiet li jirrikjedu permess jew inkella fi stabilimenti liċenzjati, ninsab informat illi l-policy hija kif spjegat hawn taħt : -

(i) illi dawk fi djar privati jistgħu jsiru sakemm ma jkunx hemm ksur tal- mistrieħ tan-nies jew il-bon ordni jew il-kwiet tal-pubbliku;

(ii) dawk f'postijiet li jirrikjedu permess, bħal, per eżempju fl-apert, il-ħin jingħata skond il-lokalita' u bil-kondizzjoni li ma jkunx hemm ksur tal-mistrieħ tan-nies jew il-bon ordni jew il-kwiet tal-pubbliku u li l- attivita' tiġi mwaqqfa jekk ikun hemm ilmenti mill-ġirien;

(iii) għal attivitajiet li jsiru f'postijiet liċenzjati dawn idumu skond il-ħinijiet permessi mil-liġi, ċioe' sal-ħin li l-istabbiliment li fih tkun qed tinżamm l-attivita' huwa liċenzjat.

ĦABS ĊIVILI - DIVISION 6

L-ONOR.

TONIO BORG staqsa lill-Prim Ministru: Peress li fil- ġurnal "It-Torċa" dehru rapporti li ngħalqet id-Division 6 fil-Ħabs, jista' l-Prim Ministru jgħid jekk dan huwiex minnu?

Jekk le, kemm kien hemm priġunieri li ntbagħtu fl-istess Division mill-1.1.97?

Jekk iva, għal xiex ingħalqet?

ONOR.

ALFRED SANT: Ninsab informat li mhux minnu li Diviżjoni 6 ingħalqet.

In-numru ta' priġunieri li ntbgħatu f'Diviżjoni 6 mill-1 ta' Jannar 1997 hu ta' 278.

PULIZIJA - REATI

L-ONOR.

TONIO BORG staqsa lill-Prim Ministru: Jista' l-Prim Ministru jgħid x'kienu ċ-ċifri ta' reati rrapportati lill-Pulizija maqsuma f'infringements u cases tax-xhur ta' Ottubru u Novembru, 1997?

Kemm minnhom kienu reati ta' offiżi sesswali; frodi; u reati vjolenti kontra l- persuna?

ONOR.

ALFRED SANT: Kif diġa' spjegajt fit-tweġiba għall-mistoqsija parlamentari numru 9142, rapport qed jiġi meqjus bħal każ wieħed (case).

Ninsab informat li f'Ottubru u f'Novembru ta' din is-sena n-numru ta' każijiet irrapportati lill-Pulizija kien ta' 1185 u 1144 rispettivament.

Rigward it-tagħrif l-ieħor mitlub mill-Onor.

Interpellant, ninsab informat li mill-figuri fuq imsemmija kien hemm il-każijiet kif jidher hawn taħt :

|Każijiet ta' |Ottubru |Novembru | | |1997 |1997 | |Offiżi |13 |9 | |sesswali | | | |Frodi |41 |33 | |Reati |54 |51 | |vjolenti | | | |kontra | | | |l-persuna | | |

MINISTERU TAL-BIEDJA U SAJD - KONSULENTI

L-ONOR.

TONIO BORG staqsa lill-Ministru tal-Biedja u Sajd: Jista' l-Ministru jgħid min huma l-konsulenti ngaġġati fil-Ministeru tal- Biedja u Sajd u fid-Dipartimenti li jaqgħu taħtu?

ONOR.

NOEL FARRUGIA: Il-konsulenti fil-Ministeru tal-Biedja u Sajd u fid- Dipartimenti li jaqghu taħtu huma: L-istitut Agronomiku tal-Mediterran ta' Bari.

Il-Perit David Xuereb.

Il-Professoressa Radmilla Vuyoolo.

Il-Patologu Dr. Fred Brooks.

Il-Kimiku Dr. Adrian Zammit In-Nutritionist Dr. Peter Jackson.

TAL-FIDDIEN - XOGĦLIJIET

L-ONOR.

TONIO BORG staqsa lill-Ministru tal-Biedja u Sajd: Jista' l-Ministru jgħid jekk sarx xi environment impact assessment għax- xogħlijiet li qed isiru f'Tal-Fiddien; inkluż il-bini ta' ħajt bil-ġebel ta' gagazza?

Kemm ġie jqum dan il-proġett?

Min kien il-kuntrattur?

ONOR.

NOEL FARRUGIA: Saru l-istudji kollha li ġew mitluba mill-Awtorita' tal-Ippjanar li flimkien jammontaw għal EIA.

Il-proġett fil-Fiddien qam madwar Lm 300,000.

Il-kuntrattur ewlieni kien il-Kalaxlokk Co. Ltd.

TASK FORCES

L-ONOR.

TONIO BORG staqsa lill-Ministru tal-Ġustizzja u Kunsilli Lokali: Jista' l-Ministru jgħid kemm-il task force ġiet maħtura minnu fl- oqsma differenti tad-dipartimenti li jaqgħu taħtu?

ONOR.

CHARLES MANGION: Ninforma lill-Onor.

Interpellant li ma ħtart l- ebda task force fl-oqsma differenti tad-dipartimenti li jaqgħu taħti.

KODIĊI TA' PRATTIKA - SPEZZJONIJIET

L-ONOR.

JESMOND MUGLIETT staqsa lill-Ministru tal-Ħarsien Soċjali: Jista' l-Ministru jgħid kemm saru spezzjonijiet fuq postijiet u lantijiet tax-xogħol sabiex ikun assigurat li l-Kodiċi ta' Prattika ippubblikat din is-sena ikun imħares?

Jista' l-Ministru jgħid jekk kienx hemm passi li ttieħdu kontra xi persuni li kissru dawn il-kodiċi?

ONOR.

EDWIN GRECH: Nixtieq infakkar lill-Onor.

Interpellant li l-Kodiċi ta' Prattika għall-Industrija tal-Bini u l-Kostruzzjoni qatt ma kien intiż li jkun infurzat bħala liġi.

Il-ħsieb wara dan il-Kodiċi, skond kif espress f'sezzjoni 1(1.1) tal-istess Kodiċi huwa li jipprovdi gwida prattika fuq bażi teknika, amministrattiva u legali għas-saħħa u s-sigurta' fl-industrija tal-kostruzzjoni.

Għal din ir-raġuni, persuni ma jistgħux ikunu akkużati f'Qorti b'reat kontra l-Kodiċi.

Madanakollu, jien inħoss li għal din l-industrija partikolari, hemm bżonn ta' regolamenti li jikkonċernaw il-ħarsien tas- saħħa u s-sigurta'.

Għal dan l-iskop, inkarigajt lill-Kummissjoni għall- Promozzjoni tas-Saħħa u s-Sigurta' biex tħejji abbozz ta' regolamenti.

Mill-ewwel ta' Jannar ta' din is-sena sal-aħħar ta' Novembru, saru 175 spezzjonijiet minn Spetturi tas-Saħħa u s-Sigurta' f'postijiet fejn ikun qed isir bini jew kostruzzjoni biex ikun aċċertat li qed jitħarsu l- liġijiet relevanti.

REGOLAMENTI TAL-BINI - TIME FRAME

L-ONOR.

JESMOND MUGLIETT staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid jekk ġiex stabilit xi time frame sabiex jidħlu fis-seħħ regolamenti tal-bini aġġornat li jagħti każ il-metodi moderni ta' kostruzzjoni u safety standards mistennija?

ONOR.

CHARLES BUHAGIAR: Nitlob l-Onor.

Interpellant jirriferi għar- risposta mogħtija għall-mistoqsija parlamentari numru 10415 (Seduta Nru. 164)

SANTA LUĊIJA - GARDEN DRIVE - AKKWIST TA' ART

L-ONOR.

JESMOND MUGLIETT staqsa lill-Ministru tal-Ġustizzja u Kunsilli Lokali: B'riferenza għall-mistoqsija parlamentari numru 3015, jista' l-Ministru jgħid fiex waslu l-proċeduri għall-akkwist ta' l-art f'Garden Drive, Santa Luċija li fuqha nbnew il-blokki Nri 1,3 u 6?

ONOR.

CHARLES MANGION: L-Onor.

Interpellant huwa mitlub jindirizza l- mistoqsija tiegħu lill-Ministeru konċernat.

TOROQ - XOGĦLIJIET

L-ONOR.

JESMOND MUGLIETT staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid jekk għandux xi programm bi prijoritajiet għal xogħlijiet tat-toroq f'Malta u Għawdex u jista' l-Ministru jqiegħed fuq il-Mejda tal-Kamra kopja ta' dan il- programm?

ONOR.

CHARLES BUHAGIAR: Tweġiba tingħata f'xi seduta oħra

TA' QALI - VILLAĠĠ TAS-SNAJJA'

L-ONOR.

JESMOND MUGLIETT staqsa lill-Ministru ta' l-Affarijiet Ekonomiċi u ta' l-Industrija: Jista' l-Ministru jgħid jekk il-Master Plan għall-villaġġ tas-snajja' f'Ta' Qali kienx approvat mill-istadji kollha ta' l-Awtorita' ta' l-Ippjanar?

ONOR.

JOHN ATTARD MONTALTO: Il-Master Plan għall-villaġġ tas-snajja' f`Ta` Qali ġie approvat fil-prinċipju mill-Awtorita` ta` l-Ippjanar.

IL- Korporazzjoni tal-Iżvilupp issa trid tagħti kjarifikazzjoni dwar ir- rilokazzjoni ta` xi operaturi li jinsabu fiż-żona tal-Park Nazzjonali.

PJAN TA' STRUTTURA - REVIEW

L-ONOR.

JESMOND MUGLIETT staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jgħid jekk ġiet magħżula l-persuna li se tagħmel ir-Review tal-Pjan ta' Struttura?

ONOR.

GEORGE VELLA: Ix-xogħol fuq ir-Review tal-Pjan ta' Struttura se jkun immexxi mill-Istrategic Planning Unit ta' l-awtorita' u l-Unit Manager ta' l-istess unit.

ENEMALTA - REGOLATURI TAL-GASS

L-ONOR.

FRANCIS AGIUS staqsa lill-Ministru tal-Finanzi u Kummerċ: Jikkonferma l-Ministru li talbiet għal regolaturi taċ-ċilindri tal-gass qed ikunu ristretti għal bejgħ ta' mhux iktar minn wieħed l-iktar tnejn kull konsumatur?

ONOR.

LEO BRINCAT: Żewġ regolaturi huma kkunsidrati suffiċjenti għall- ħtiġijiet domestiċi.

Madanakollu, il-konsumaturi jistgħu jingħataw aktar ċilindri skond il-bżonn.

SAĦĦA - SCHEDULE 5

L-ONOR.

JEAN PIERRE FARRUGIA staqsa lill-Ministru tal-Ħarsien Soċjali: Jista' l-Ministru jwieġeb il-mistoqsija parlamentari numru 10433 li oriġinarjament saret lill-Ministru tas-Saħħa, Kura ta' l-Anzjani u Affarijiet tal-Familja ċioe' jista' l-Ministru jara jekk jistgħux jiddaħlu f'Schedule 5 mard deġenerattiv tan-nervituri; u mard minħabba livelli għoljin ta' ormoni fid-demm?

ONOR.

EDWIN GRECH: Ninforma lill-Onor.

Interpellant li s-suġġeriment tiegħu se jiġi mgħoddi lid-Direttur Ġenerali fid-Dipartiment tas-Saħħa biex jagħti l-parir tekniku tiegħu kif soltu jsir f'dawn il-każijiet.

Madanakollu, jidhirli li dawn iż-żewġ suġġerimenti huma miftuħin wisq u allura jistgħu jagħtu lok għall-abbuż.

ENEMALTA - BINI TA' SUBSTATION

L-ONOR.

EDWIN VASSALLO staqsa lill-Ministru tal-Finanzi u Kummerċ: Jista' l-Ministru jqiegħed fuq il-Mejda tal-Kamra ir-regolamenti li jirregolaw il-bini ta' substation li tinbena mill-Enemalta?

ONOR.

LEO BRINCAT: Ir-reġolamenti li jirregolaw il-bini ta' substation huma dawk kif stipulati mill-Electricity Supply Regulations (1993).

Nitlob lill-Onor.

Membru jagħti aktar dettalji jekk irid xi tagħrif speċifiku.

ENEMALTA - METERS

L-ONOR.

EDWIN VASSALLO staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid jekk min għandu l-meter ta' l-ilma u d-dawl f'basement li huwa parti mid-dar jkollux iħallas ir- rata kummerċjali?

ONOR.

MUŻEWIJIET - VAKANZI

L-ONOR.

EDWIN VASSALLO staqsa lill-Ministru ta' l-Edukazzjoni u Kultura Nazzjonali: Jista' l-Ministru jispjega għaliex ir-riżultati ta' vakanzi bħal dak ta' Chief Curator (Archeology), Kuraturi (Arkeoloġija u Etnografija) u assistenti Kuraturi fil-Fine Arts; u fl-Arkeoloġija li l- applikazzjonijiet u l-interviews saru fl-istess żmien għas-sejħa għal mili ta' vakanzi ta' Assistent Kuratur fil-Mużew Marittimu; fil-Mużew ta' l- Etnografija u fir-Restawr ġew ippubblikati filwaqt li dawk għal vakanzi ta' Assistenti Kuraturi fil-Mużew Marittimu; fil-Mużew ta' l-Etnografija u fir- Restawr għadhom ma ġewx ippubblikati?

Jista' l-Ministru jgħid meta huwa previst li joħorġu r-riżultati pendenti?

Jista' l-Ministru jagħti raġuni għalfejn għadhom ma ġewx ippubblikati?

Jista' l-Ministru jgħid minn min kien magħmul il-Bord ta' l- Għażla?

ONOR.

EVARIST BARTOLO: Billi r-riżultati w vakanzi fis-Servizz Ċivili jitħabbru w jimtlew bl-approvazzjoni tal-Kummissjoni tas-Servizz Pubbliku, liema Kummissjoni ma taqgħax taħt ir-responsabbilta' ta' dan il-ministeru, l-Onor.

Interpellant hu mitlub jagħmel id-domanda tiegħu lill-Ministeru konċernat.

MUŻEWIJIET - IMPJEGATI

L-ONOR.

EDWIN VASSALLO staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm kienu l-impjegati (fulltime/contractual) f'kull grad fid-Dipartiment tal-Mużewijiet matul dawn l-aħħar tlett snin, sena b'sena?

Jista' l-Ministru jgħid ukoll kemm kienu l-ħaddiema ġodda (fulltime/contractual) li ġew impjegati matul l-istess perijodu fil-gradi differenti?

Jista' l-Ministru jgħid kemm kienu l-ħaddiema ġodda (fulltime/contractul) li temmen l-impjieg tagħhom matul l-istess perijodu fil-grad differenti u jispeċifika r-raġuni tat-terminazzjoni?

Jista' l-Ministru jgħid jekk hemmx il-ħsieb li jimtlew il-vakanzi mħollija minn ħaddiema li tterminaw jew ġie terminat l-impjieg tagħhom u jekk fl-affermattiv, meta hemm il-ħsieb li dan isir?

ONOR.

EVARIST BARTOLO: L-informazzjoni mitluba mill-Onor.

Interpellant tpoġġiet fuq il-Mejda tal-Kamra aktar kmieni f'din is-seduta.

KUNSILL MALTI GĦAX-XJENZA U TEKNOLOĠIJA

L-ONOR.

GEORGE PULLICINO staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm hu mistenni li se tqum il-Ġimgħa għax-Xjenza u Teknoloġija li l-Kunsill Malti għax-Xjenza u Teknoloġija organizzat f'Novembru 1997?

Jista' jagħti breakdown ta' dawn l- ispejjeż?

Jista' l-Ministru jgħid liema persuni u/jew organizzazzjonijiet u kumpanniji għamlu xi xogħol konness ma' din l-attivita'?

F'kull każ kemm kien jiswa x-xogħol li għamlu?

ONOR.

EVARIST BARTOLO: Tweġiba tingħata f'xi seduta oħra

SKEJJEL STATALI - PART-TIME CLERKS

L-ONOR.

GEORGE PULLICINO staqsa lill-Ministru ta' l-Edukazzjoni u Kultura Nazzjonali: Jista' l-Ministru jirrispondi l-mistoqsija parlamentaru numru 10329?

ONOR.

EVARIST BARTOLO: Il-bord għadu kemm lesta l-proċess tal-għażla bejn dawk eliġibbli u m'humiex.

Issepara dawk eliġibbli f'żewġ kategoriji dawk bil-kwalifiki kollha inkluż typing u dawk bil-kwalifiki kollha iżda mingħajr kwalifika tat-typing.

Għal dawn ta' l-aħħar il-bord għamel l- arranġamenti kollha u mexxa l-eżami tat-typing.

Ir-riżultat ta' dan l-eżami ġie ppubblikat il-ġimgħa l-oħra.

Bħalissa l- bord qed jikkonkludi fuq listi ta' kandidati eliġibbli u kwalifikati li se jgħaddi lill-Kumitat ta' Għażla fl-iskejjel rispettivi biex dawn jagħmlu l- intervisti neċessarji u joħolqu l-Order of Merit.

Ir-risposta għall-mistoqsija parlamentari tkun tista' tingħata meta jintemm dan il-proċess.

KUMPANNIJI/KORPORAZZJONIJIET - KONSULENTI

L-ONOR.

GEORGE PULLICINO staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jwieġeb il-mistoqsija parlamentari numru 10145 rigward lista ta' konsulenti/kumpanniji ta' konsulenza?

ONOR.

CHARLES BUHAGIAR: Tweġiba tingħata f'xi seduta oħra

INTEGRATED RESOURCES MANGEMENT LTD - SERVIZZI

L-ONOR.

GEORGE PULLICINO staqsa lill-Vici Prim Ministru, Ministru għall-Affarijiet Barranin u ta' l-Ambjent.: B'riferenza għat-tweġiba għall-mistoqsija parlamentari numru 10331, jista' l-Viċi Prim Ministru jpoġġi fuq il-Mejda tal-Kamra kopja tar-rapport għar-rigward tax-xogħol li għamlet l-IRM Ltd?

ONOR.

GEORGE VELLA: Risposta tingħata f'xi seduta oħra.

DIPARTIMENT TAL-MUŻEWIJIET - DIRETTUR

L-ONOR.

EDWIN VASSALLO staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid meta huwa maħsub li ssir il- ħatra tad-Direttur tad-Dipartiment tal-Mużewijiet?

ONOR.

EVARIST BARTOLO: Ngħarraf lill-Onor.

Interpellant li l-ħatra tad- Direttur tad-Dipartiment tal-Mużewijiet qegħda tiġi pproċessata mill- Uffiċċju tal-Prim Ministru.

MUŻEW TA' L-ARKEOLOĠIJA - XOGĦOL

L-ONOR.

EDWIN VASSALLO staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid f'liema stadju wasal ix- xogħol fil-Mużew ta' l-Arkeoloġija li ilu magħluq aktar minn sena, x'xogħlijiet saru s'issa, kemm kienu l-ispejjeż u minn min sar ix-xogħol?

Jista' l-Ministru jgħid x'pjanijiet hemm kemm ta' refurbishment jew estensjoni fil-Mużewijiet l-oħrajn kollha?

ONOR.

EVARIST BARTOLO: Ngħarraf lill-Onor.

Interpellant li x-xogħol fil- Mużew ta' l-Arkeoloġija wasal fi stadju avvanzat fejn qed jitlesta xogħol ta' tibjid, twaħħil ta' dawl u konklużjoni ta' finishes ġenerali interni.

L-Esibizzjoni Permanenti b'hekk ukoll daħlet fi stadju ta' produzzjoni.

Xogħol li sar s'issa kien jikkonsisti f'restawr ġenerali tal-bini, t- tqegħid ta' sistema elettrika ġdida w tibjid ġenerali.

Ix-xogħol sar minn diversi kuntratturi: Polibon Contruction Ltd.; Scicluna Installations; C&F Bartoli, RAMCO Ltd. u REA Ceramics.

Xogħol ieħor qed issir mill-Iskola tal- Bini u l-Malta Drydocks.

S'issa n-nefqa fuq il-proġett kienet ta' Lm281,555.

Bħalissa għaddej ukoll xogħol ta' refurbishment fil-Hypogeum, fil-Mużew ta' Għar Dalam u l-Mużew Marittimu.

RABAT - TRIQ NIGRET - FAWRAN TAD-DRENAĠĠ

L-ONOR.

ĊENSU GALEA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jieħu l-passi neċessarji biex fl-inħawi ta' Nigret Rd, Rabat ma jibqax ikun hemm fawran tad-drenaġġ kull darba li tagħmel ix-xita, bil-konsegwenza li numru ta' bini qed jegħreq kull darba?

ONOR.

CHARLES BUHAGIAR: Tweġiba tingħata f'xi seduta oħra

AIR MALTA - IMPJIEG TA' PERSUNI ĠODDA

L-ONOR.

ĊENSU GALEA staqsa lill-Ministru tat-Turiżmu: Jista' l- Ministru jagħti tagħrif dwar kemm persuni ġodda ġew impjegati ma' l-Air Malta fil-perijodu 1/11/96 - 31/10/97?

Fl-istess perijodu kemm persuni ġew boarded out?

Kemm saru transfers f'dan il-perijodu fid-dipartimenti differenti ta' l- Air Malta?

Kemm hu n-numru ta' ħaddiema li ħarġu b'unpaid leave f'dan il-perijodu?

Kemm ħaddiema ġew mislufa minn u għall-Air Malta f'dan iż-żmien?

Kemm ħaddiema rriżenjaw?

ONOR.

KARMENU VELLA: Id-dettalji mitluba mill-Onor.

Interpellant dwar ċaqlieq ta' personnel fl-Air Malta fil-perijodu 1 ta' Novembru, 1996 sal-31 ta' Ottubru, 1997 huma kif ser insemmi :

a) impjiegi ġodda 223 (inklużi 19 fl-outstations u 196 part-timers u temporanji)

b) impjiegi terminati 228 (inklużi 14 fl-outstations u 198 part- timers u temporanji)

c) transfers inter- dipartimentali 128 d) leave bla paga 28 e) mislufa mill-Air Malta 20 mislufa mill-Air Malta 1 f) Riżenji 24

P.A. - PERMESS GĦAL XIRI TA' SKEJJEL

L-ONOR.

JOSE' HERRERA staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħid jekk persuni jixtru skola li kellha l-permess u kienet topera bħala tali jridux jerġgħu japplikaw għall-permess ta' skola mill-ġdid?

ONOR.

GEORGE VELLA: B'mod ġenerali u fil-prinċipju m'hemmx bżonn ta' permess ġdid.

Wieħed iżda jrid jara jekk il-permess oriġinali kellux xi kundizzjonijiet dwar l-ammont ta' studenti u t-tip ta' skola u l-etajiet ta' l-istudenti involuti.

F'kull każ speċifiku wieħed irid jikkonferma ma' l-Awtorita' ta' l- Ippjanar u mad-Dipartiment ta' l-Edukazzjoni.

SIGURTA' SOĊJALI - BENEFIĊĊJI TAL-WENS

L-ONOR.

JEAN PIERRE FARRUGIA staqsa lill-Ministru tal-Ħarsien Soċjali: Jista' l-Ministru jgħid jekk hemmx ħsieb li persuni li kienu jieħdu l-benefiċċju tal-wens, meta l-persuni dipendenti jiġu nieqsa, għandhomx jibdew jingħataw xi forma ta' benefiċċju peress li f'ħafna każijiet il-persuni li jieħdu ħsieb lill-morda fil-familja jiċċaħħdu minn impjieg u b'hekk ma jkunux intitolati għal Pensjoni Kontributorja?

ONOR.

EDWIN GRECH: Skond il-provvedimenti tal-Att dwar is-Sigurta' Soċjali, persuna tingħata Pensjoni għall-Wens sakemm il-persuna dipendenti tibqa' ħajja.

L-Onor.

Interpellant jifhem li wara li din il-persuna tiġi nieqsa, mhux possibli li din il-pensjoni tibqa' titħallas xorta waħda.

Il-liġi tipprovdi biex persuni li jieqfu mill-impjieg biex jieħdu ħsieb ta' persuna oħra jingħataw kontribuzzjonijiet akkreditati matul il-perjodu li fih ikunu qed jirċievu l-Pensjoni għall-Wens jekk dawn qabel kienu jaħdmu f'impjieg u immedjatament qabel ma bdew jieħdu din il-pensjoni kellhom medja ta' kontribuzzjonijiet imħallsa jew akkreditati, minn sena għal oħra, ta' mhux anqas minn 20.

Dan il-provvediment jassigura li din il- persuna żżomm id-dritt għall-Pensjoni Kontributorja.

Jekk wara li tiġi nieqsa l-persuna dependenti, l-persuna li tkun qed tirċievi l-Pensjoni għall-Wens tkun tinħtieġ għajnuna, din dejjem ikollha d- dritt titlob l-Għajnuna Soċjali.

GĦAWDEX: DJAR SUBSTANDARD

L-ONOR.

ANTON TABONE staqsa lill-Ministru tad-Djar: Jista' l- Ministru jgħid kemm mit-8,000 post li skond l-aħħar ċensiment (1995) instabu substandard jew inadegwati huma f'Għawdex?

U kemm mill-20,000 dar battala fil-pajjiż jinstabu f'Għawdex?

ONOR.

ALFRED PORTELLI: Miċ-Ċensiment tal-Popolazzjoni u Djar 1995 jirriżulta li kien hemm 5958 djar vojta f'Għawdex.

Skond analiżi li saret fuq it-tagħrif miġbur miċ-Ċensiment, madwar 540 post instabu li huma substandard jew inadegwati.

DJAR - BEJGĦ

L-ONOR.

ANTON TABONE staqsa lill-Ministru tad-Djar: Jista' l- Ministru jgħid jekk skond l-Avviż 60 fejn ħarġu għall-bejgħ 50 maisonette, 24 appartament u għadd ta' garaxxijiet kienx hemm minnhom għall-bejgħ f'Għawdex?

Jekk fl-affermattiv, kemm kien hemm u fejn?

Kemm kien in-numru ta' applikanti għal Għawdex u kemm għal Malta?

ONOR.

ALFRED PORTELLI: Taħt dan l-avviż f'Għawdex inħarġu tmien maisonettes u tmien garaxxijiet.

Dawn jinsabu fil-lokalitajiet ta':

|Lokalita|Numru ta' |Garaxxijiet| |' |Maisonette| | | |s | | |Kercem |2 |2 | |Qala |2 |2 | |Xagħra |2 |2 | |Victoria|2 |2 |

Dawn inbnew taħt Gvern Laburista:

L-Awtorita' tad-Djar irċeviet 82 applikazzjoni li jindikaw postijiet f'Għawdex bħala waħda mill-priferenzi tagħhom u 1,007 applikazzjoni għall- postijiet f'Malta.

COMINO HOTEL

L-ONOR.

ANTON TABONE staqsa lill-Ministru għat-Trasport u Portijiet: Jista' l-Ministru jgħid, issa li għalqet il-Comino Hotel għax-xitwa, x'arranġamenti jeżistu biex wieħed ikun jista' jmur Kemmuna u jirritorna?

ONOR.

JOE DEBONO GRECH: Jiena nformat li minn informazzjoni miġbura jidher li qed jingħata dan is-servizz:-

Il-kumpannija privata MIDAS li s-soltu tipprovdi servizz għat-turisti bejn iċ-Ċirkewwa u Kemmuna illum qed tagħti servizz lil dawk in-nies li jaħdmu fil-Pig Farm.

Din l-istess kumpannija tittrasporta għalf għal l- istess razzett.

Patrol Boat tal-Forzi Armati qed tagħti servizz ukoll biex twassal kemm pulizija, suldati u nies li jipprovdu servizz ieħor f'Kemmuna.

Se jsir arranġament biex fil-weekend jiġu pprovduti mill-anqas żewġ trips bejn Kemmuna u l-Imġarr, Għawdex.

RAS IL-ĦOBŻ - SEWAGE TREATMENT PLANT

L-ONOR.

ANTON TABONE staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid meta ġie kkummissjonat EIA li kellu jgħin biex jistabbilixxi s-sit indikat għall-bini ta' mpjant ta' sewage treatment f'Ras il-Ħobż u konness mal-Master Plan f'Għawdex?

Jista' jgħid jekk dan l-EIA hux lest u jekk fl-affermattiv, meta ġie sottomess lid- dipartiment konċernat?

Kemm ġie jqum dan l-EIA?

ONOR.

CHARLES BUHAGIAR: Tweġiba tingħata f'xi seduta oħra

GĦAWDEX - VETTURI REĠISTRATI

L-ONOR.

ANTON TABONE staqsa lill-Ministru għat-Trasport u Portijiet: Jista' l-Ministru jgħid kemm kien in-numru ta' vetturi reġistrati f'Għawdex f'tarf is-sena 1996?

ONOR.

JOE DEBONO GRECH: Jiena nformat li n-numru ta' vetturi reġistrati f'Għawdex f'tarf l-1996 kien ta' 19,276.

GOZO CHANNEL - NOLLIJIET

L-ONOR.

ANTON TABONE staqsa lill-Ministru għat-Trasport u Portijiet: Jista' l-Ministru jikkonferma li passiġġieri isuqu van jew truck li qasmu minn Sa Maison/Mġarr/Sa Maison nhar it-Tnejn, it-Tlieta u l-Erbgħa, l- 1/2/3 ta' Diċembru ġew mitluba jħallsu noll addizzjonali ma' dak tas-soltu?

Jekk ġara dan min kien li awtorizza dan il-ħlas addizzjonali?

Jikkonferma l-Ministru li f'dawk it-tliet ijiem il-linja miftuħa bejn Malta u Għawdex minħabba l-maltemp kienet dik Mġarr/Sa Maison/Mġarr?

ONOR.

JOE DEBONO GRECH: Jiena nformat li l-passiġġieri li saqu van jew truck jew vettura oħra kummerċjali ħallsu noll normali skond it-tariffa li tidher hawn taħt.

|Commercial |From |From Sa | |Vehicles |Ċirkewwa |Maison | | |LM |LM | |Vans not |7.00 |8.00 | |exceeding 5m | | | |Vans not |10.00 |11.00 | |exceeding 6.5m| | | |Truck & |15.00 |17.00 | |Trailer not | | | |exceeding 8m | | | |Truck & |23.00 |26.50 | |Trailer not | | | |exceeding 10m | | | |Truck & |27.00 |31.00 | |Trailer not | | | |exceeding 12m | | | |Truck & |32.00 |37.50 | |Trailer not | | | |exceeding 14m | | | |Truck & |38.00 |44.00 | |Trailer | | | |exceeding 14m | | | |All overhang |1.00 |1.00 | |cargo per | | | |linear metre | | |

Nikkonferma li t-Tnejn, it-Tlieta u l-Erbgħa, jiġifieri l-1/2/3 ta' Diċembru s-servizz kien mill-Imġarr għal Sa Maison viċe-versa, minħabba l- maltemp.

Ta' min jinnota li meta jitħaddem servizz bħal dan il-Gozo Channel tidħol għal spejjeż ferm għola.

Dan il-ħlas hu normali għal dawk kollha li jagħmlu użu ta' dan is-servizz minn Sa Maison u għalhekk ħadd ma awtorizza xi ħlas addizjonali.

ENEMALTA - KAŻI PENDENTI

L-ONOR.

FRANCIS AGIUS staqsa lill-Ministru tal-Finanzi u Kummerċ: Jista' l-Ministru jagħti dettalji rigward kemm u ta' liema natura fadal każi pendenti fl-Enemalta li qegħdin quddiem il-Kummissjoni ta' l- Inġustizzji?

ONOR.

LEO BRINCAT: Il-Korporazzjoni Enemalta ġiet innotifikata b'60 rikors li saru quddiem it-Tribunal għall-Investigazzjoni ta' l-Inġustizzji.

Dawn il-każi għadhom kollha pendenti.

In-natura tal-każ hi kif ġej:-

|Trasferimenti |16 | |Promozzjonijiet/riżultati |31 | |ta' interviews | | |Kumpens għall-allowances li|5 | |ma ngħatawx | | |Kuntratt mhux imġedded ta' |2 | |karozzi impressed | | |Installazzjoni ta' pompi |1 | |tal-petrol | | |Użu ta' Karozza |1 | |Allegata diskriminazzjoni |1 | |fl-għoti ta' shift duties | | |Talba għal study leave |1 | |Area ta' distribuzzjoni |1 | |għal ċilindri tal-gass | | |Impjieg mal-Korporazzjoni |1 |

TRIBUNAL GĦALL-INĠUSTIZZJI - KAŻIJIET TA' L-ENEMALTA

L-ONOR.

FRANCIS AGIUS staqsa lill-Ministru tal-Ġustizzja u Kunsilli Lokali: Jista' l-Ministru jagħti tagħrif dwar kemm-il każ tressaq sal- lum quddiem it-Tribunal ta' l-Inġustizzji li jirrigwarda l-Korporazzjoni Enemalta?

ONOR.

CHARLES MANGION: Nixtieq ninforma lill-Onor.

Interpellant sal-15 tax-xahar daħlu 70 rikors quddiem it-Tribunal għall-Investigazzjoni ta' Inġustizzji li jirrigwardaw l-Korporazzjoni Enemalta.

ENEMALTA - TENDER

L-ONOR.

FRANCIS AGIUS staqsa lill-Ministru tal-Finanzi u Kummerċ: Jista' l-Ministru jagħti informazzjoni rigward tender tal-Enemalta għall- Overhead Line Conductors bin-numru E/E/T/45/97 u jagħti r-raġunijiet għaliex ma ntgħażilx l-orħos tender?

Jekk dan hu l-każ, jista' l-Ministru jgħid kemm kienet din id-differenza fil-ħlas?

ONOR.

LEO BRINCAT: L-ewwelnett ngħarraf lill-Onor.

Membru li għat-tender E/E/T/45/97 l- ordni għadha ma ngħatax.

M'huwiex sewwa li l-Onor.

Membru jkollu tagħrif ta' affarijiet li għadhom m'humiex pubbliċi.

Lanqas huwa sewwa li l-ħin tal-Parlament jintuża għal dan l-iskop, meta hemm triqat oħra għal kull tenderer biex jieħu t-tagħrif meħtieġ meta jkun il-waqt.

Sew l-Enemalta kif ukoll il-kumitat tal-kuntratti, żgur li bħas-soltu ma humiex ser jonqsu milli jagħmlu dak li huwa sewwa f'dan il-każ ukoll.

BIRŻEBBUĠIA - DIVIŻJONI TAL-GASS

L-ONOR.

FRANCIS AGIUS staqsa lill-Ministru tal-Finanzi u Kummerċ: Jista' l-Ministru jagħti l-aħħar informazzjoni rigward jekk il-Gas Division fil-Qajjenza, Birżebbugia hijiex se tiċċaqlaq għal xi post ieħor; jekk fl- affermattiv, f'liema parti ta' Malta; kemm se tiġi tiswa din il-bidla; u x'kienu r-rakkmandazzjonijiet fuq dan is-suġġett?

ONOR.

LEO BRINCAT: Ngħarraf lill-Onor.

Interpellant li l-istudji fuq it- trasferiment tad-Diviżjoni tal-Gass tal-Korporazzjoni Enemalta minn ġol- Qajjenza, Birżebbugia għadhom għaddejjin.

Għaldaqstant, m'iniex f'pożizzjoni li nagħti d-dettalji mitluba.

ENEMALTA - KAMPANJA TA' REKLAMAR

L-ONOR.

FRANCIS AGIUS staqsa lill-Ministru tal-Finanzi u Kummerċ: Jista' l-Ministru jagħti tagħrif dwar kemm ġiet tiswa l-kampanja ta' reklamar li għamlet l-Enemalta fuq is-suġġett ta' clip-on valves u regulators?

L-Enemalta kkonsidrat li tagħmel spots televiżivi li f'kull każ jistgħu jkunu iktar effettivi?

ONOR.

LEO BRINCAT: Minħabba li l-korporazzjoni għadhom ma waslulhiex il- kontijiet kollha għall-kampanja ta' reklamar li għamlet dwar il-clip on valves u r-regolaturi, ma nistax nagħti tweġiba kompleta għad-domanda ta' l- Onor. Interpellant.

Il-kontijiet li waslu sal-11 ta' Diċembru, 1997 kienu dawn:

|Allied Newspapers |Lm 99.20 | |Ltd. | | |Multi Comm Ltd. |Lm 99.20 | |Sound Vision Print |Lm 68.80 | |Ltd. | | | |Lm267.20 |

Dawn il-kontijiet tħallsu kollha.

Il-Korporazzjoni Enemalta ma tħossx li hemm bżonn li tuża t-televiżjoni ukoll sabiex twassal dan it-tagħrif lill-konsumatur.

Dan għaliex il-mod li bih ġie ppreżentat it-tagħrif fl-istampa kien ċar biżżejjed sabiex il- konsumatur ikollu t-tagħrif kollu li għandu bżonn.

BORDIJIET/KUMITATI TAL-GVERN - NISA

L-ONOR.

HELEN D'AMATO staqsiet lill-Prim Ministru: Peress li waqt id-diskors li s-Segretarja Parlamentari l-Onor.

Dalli għamlet dwar l- Estimi 1998, hija semmiet li 17% tal-membri tal-bordijiet/kumitati maħtura mill-Gvern huma nisa, jista' l-Prim Ministru jagħti l-lista ta' dawn il- korpi pubbliċi wieħed wieħed, ministeru ministeru u l-għadd ta' membri f'kull kumitat maqsuma f'nisa u rġiel?

ONOR.

ALFRED SANT: It-tagħrif mitlub mill-Onor.

Membru kif mgħoddi lis- Segretarjat Parlamentari għad-Drittijiet tan-Nisa mis-Segretarji Permanenti ta' kull Ministeru li juri l-pożizzjoni fl-1 ta' Ottubru, 1997 tpoġġa fuq il-Mejda tal-Kamra aktar kmieni f'din is-seduta.

SKEJJEL - GĦALLIEMA

L-ONOR.

HELEN D'AMATO staqsiet lill-Ministru ta' l-Edukazzjoni u Kultura Nazzjonali: Jista' l-Ministru jgħid x'policies qed jiġu kkonsidrati dwar l-estensjoni ta' sena għal dawk l-għalliema li jaslu għall- eta' tal-pensjoni?

ONOR.

EVARIST BARTOLO: Tweġiba tingħata f'xi seduta oħra

EDUKAZZJONI - VOT DWAR ADULT EDUCATION

L-ONOR.

HELEN D'AMATO staqsiet lill-Ministru ta' l-Edukazzjoni u Kultura Nazzjonali: Jista' l-Ministru jispjega li fl-Estimi 1998 tnaqqas il-Vot dwar Adult Education minn Lm33,000 għal Lm13,000?

X'attivitajiet jew x'korsijiet se jitnaqqsu b'riżultat ta' dan it-tnaqqis?

ONOR.

SKEJJEL - PROF.

EDWARD DEBONO

L-ONOR.

HELEN D'AMATO staqsiet lill-Ministru ta' l-Edukazzjoni u Kultura Nazzjonali: Wara li sar is-seminar dwar il-Creativity and Thinking Skills mill-Prof.

Edward Debono lill-għalliema kollha ta' l- iskejjel primarji, jista' l-Ministru jgħid x'sar jew x'beħsiebu jsir dwar din il-materja fl-iskejjel primarji?

ONOR.

SKEJJEL - REPEATERS

L-ONOR.

HELEN D'AMATO staqsiet lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm kien hemm repeaters fil- klassijiet primarji, sekondarji, Junior Lyceum, skejjel tas-snajja' u skejjel oħra sena b'sena, fl-aħħar sena skolastika li għaddiet?

X'inhuma l- kriterji li tuża d-Diviżjoni ta' l-Edukazzjoni biex tistabilixxi min għandu joqgħod repeater?

Jista' l-Ministru jgħid kemm kien hemm bniet u kemm subien separatament fil-figuri mitluba f'din il-mistoqsija?

ONOR.

MINISTERI TAL-GVERN - LECTURERS/PROFESSURI

L-ONOR.

HELEN D'AMATO staqsiet lill-Ministru ta' l-Edukazzjoni u Kultura Nazzjonali: Jista' l-Ministru jirrispondi l-mistoqsija parlamentari tiegħi numru 10093 dwar lecturers/professuri li qed jagħmlu xogħol ta' konsulenza ma' Ministri u/jew dipartimenti tal-Gvern mill- fakultajiet ta' l-Arkitettura u l-Inġinerija, Arti, Ekonomija, Management u Accountancy, Edukazzjoni, Liġi u Xjenza?

ONOR.

EVARIST BARTOLO: Nirriferi lill-Onor.

Interpellant għat-tweġiba għall-mistoqsija parlamentari numru 10093 mogħtija f'din is-seduta.

SISTEMA ĠDIDA TA' TASSAZZJONI

L-ONOR.

MICHAEL BONNICI staqsa lill-Prim Ministru: Jista' l- Prim Ministru jgħid kemm kien id-dħul tal-Gvern mis-sistema ġdida ta' tassazzjoni fis-sezzjonijiet tagħha kollha ndividwalment fix-xahar ta' Lulju, Awissu, Settembru, Ottubru u Novembru?

ONOR.

ALFRED SANT: L-Onor.

Interpellant huwa mitlub jagħmel din il- mistoqsija lill-Ministru tal-Finanzi u Kummerċ.

MARSA - TISWIJA TA' TOROQ

L-ONOR.

MICHAEL BONNICI staqsa lill-Ministru tax-Xogħlijiet Pubbliċi u Kostruzzjoni: Ġaladarba l-Kunsill Lokali tal-Marsa jinsab fi żbilanċ finanzjarju, jista' l-Ministru jara li ssir tiswija ta' toroq f'Qormi Road, Marsa u madwar ir-roundabout fejn kien ikun maħżun il-faħam?

X'passi qiegħed jieħu l-Ministeru għar-rigward ta' tiswijiet urġenti ta' arterial & distributory roads?

ONOR.

CHARLES BUHAGIAR: Tweġiba tingħata f'xi seduta oħra

CHADWICK LAKES - PROĠETT

L-ONOR.

ĊENSU GALEA staqsa lill-Ministru ta' l-Affarijiet Ekonomiċi u ta' l-Industrija: Jista' l-Ministru jagħti tagħrif dwar x'tip ta' xogħol wettqet il-Kalaxlokk fuq il-proġett ta' Chadwick Lakes?

Kemm kien il-ħlas li sar sal-lum fuq dan ix-xogħol lil din il-kumpannija?

ONOR.

JOHN ATTARD MONTALTO: Il-kumpannija Kalaxlokk ġiet mitluba tagħmel dak ix-xoghol kollu li kien jenħtieġ biex il-parti tal-wied bejn il-pont tal-Fiddien u l-pont tal-Għemieri tiġi mnaddfa, u jinbnew ħitan ta` lqugħ ta` ġenb il-wied bis-sistema ta` kostruzzjoni magħrufa bħala box gabions.

Sal-lum fuq dan ix-xogħol il-kumpannija tħallset is-somma ta` madwar Lm200,000.

HCEB - LUKANDI ĠODDA

L-ONOR.

ĊENSU GALEA staqsa lill-Ministru tat-Turiżmu: Jista' l- Ministru jagħti tagħrif dwar kemm-il talba hemm quddiem l-HCEB għal-lukandi ġodda fil-preżent skond il-livell tagħhom?

F'liema lokalitajiet?

ONOR.

KARMENU VELLA: Nirriferi l-Onor Interpellant għar-risposta li tajt għall-mistoqsija parlamentari numru 10218.

P.A. - ENVIRONMENTAL IMPACT ASSESSMENTS

L-ONOR.

ĊENSU GALEA staqsa lill-Vici Prim Ministru, Ministru għall- Affarijiet Barranin u ta' l-Ambjent.: B'riferenza għar-risposta ta' mistoqsija parlamentari tiegħi numru 9930, jista' l-Viċi Prim Ministru jagħti tagħrif dwar x'kienu l-proġetti li għalihom id- dipartimenti/awtoritajiet tal-Gvern issottomettew E.I.A.?

ONOR.

GEORGE VELLA: L-EIAs sottomessi minn dipartimenti/aġenziji tal- Gvern kienu dawn:

* Power Station f'Marsaxlokk * Freeport Terminal 2 * L-Isptar il-Ġdid f' Tal-Qroqq * Visitor Centre għall-Ħaġar Qim/Imnajdra Archaeological Park * Outfall tad-Drenaġġ f'Ras il-Ħobż, Għawdex * Waste Transfer Station fix-Xagħra, Għawdex * Helicopter Terminal Building fix- Xewkija, Għawdex * Telecommunications Training Centre fis-Swatar, limiti ta' Ħad-Dingli * Sit għar-Rimi ta' Skart Inert ta' Kostruzzjoni, Tal-Ksajjem, Għarb Għawdex * Xogħlijiet ta' Dredging fiċ-Ċirkewwa.

MIŻIEB/SAN MARTIN - TQEGĦID TA' MAINS

L-ONOR.

ĊENSU GALEA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jagħti tagħrif dwar x'inhu x-xogħol li qed isir fil-preżent fi tqegħid ta' mains, bejn ir-roundabout tal- Miżieb/San Martin u Għajn Tuffieħa Road?

ONOR.

CHARLES BUHAGIAR: Tweġiba tingħata f'xi seduta oħra MOSTA - TELEPHONE BOOTH

L-ONOR.

ANĠLU FARRUGIA staqsa lill-Prim Ministru: Jista' l-Prim Ministru jara li titwaħħal telephone booth (box) fejn il-Knisja ta' Sant'Anton fi Triq San Anton, il-Mosta jew viċin tal-Palazz ta' Kasno u dan minħabba l-bżonn tal-pubbliku fl-inħawi?

ONOR.

ALFRED SANT: Ninforma lill-Onor.

Interpellant li public cardphone se titwaħħal fi Triq Sant'Antnin kantuniera ma' Sqaq Sant'Antnin Nru. 3 dalwaqt.

MISTOQSIJIET GĦAL TWEĠIBIET BIL-MIKTUB

VALLETTA - SPIŻERIJA

L-ONOR.

SANDRO SCHEMBRI ADAMI staqsa lill-Ministru tas-Saħħa, Kura ta' l-Anzjani u Affarijiet tal-Familja: Jista' l-Ministru jara li l- ispiżerija f'Old Mint Str, Valletta, preċiżament quddiem il-Ministeru tal- Finanzi, tinfetaħ fil-ħin dejjem u mhux kwarta jew għoxrin minuta tard; kif ġara ġimgħatejn ilu b'detriment għall-anzjani?

ONOR.

MICHAEL FARRUGIA: Nassumi li l-Onor.

Membru qiegħed jirriferi għall-berġa (klinika) li hemm f'Old Mint Street, għaliex id-dipartiment m'għandux spiżerija f'dan il-post.

Id-Dipartiment tal-Kura Primarja konxju u jinsisti li kull berġa għandha tintefaħ fil-ħin dejjem.

Il-pubbliku huwa imħeġġeġ illi jekk xi klinika ma tinfetaħx fil-ħin jukkuntattja lid-dipartiment fuq in-numru tat-telefon 239993 sabiex jittieħdu l-passi neċessarji.

Ma wasal l-ebda rapport li l-klinika ta' Old Mint Street, fetħet tard f'dawn l-aħħar ġimgħatejn.

Se jsiru investigazzjonijiet dwar dan il-każ u din il-berġa.

TAL-PIETA' -TRIQ ID-DULURI

L-ONOR.

SANDRO SCHEMBRI ADAMI staqsa lill-Prim Ministru: Jista' l- Prim Ministru jgħid meta hemm il-ħsieb li Triq id-Duluri, f'Tal-Pieta', in- naħa tal-Ħamrun heroes, issir kif kienet qabel one-way bil-kontra għax qed tikkaġuna problema għat-trakkijiet?

ONOR.

ALFRED SANT: Nitlob lill-Onor.

Interpellant jirriferi din il- mistoqsija lill-Ministru kkonċernat.

KUNSILLI LOKALI - ĊIRKOLARIJIET/MEMOS

L-ONOR.

AUSTIN GATT staqsa lill-Ministru tal-Ġustizzja u Kunsilli Lokali: Jista' l-Ministru jpoġġi fuq il-Mejda tal-Kamra kopja taċ- ċirkolarijiet/memos maħruġa lill-Kunsilli Lokali matul Novembru, 1997?

ONOR.

CHARLES MANGION: L-informazzjoni mitluba tpoġġiet fuq il-Mejda tal- Kamra aktar kmieni f'din is-seduta.